RAZMATRAN PREDNACRT IZMJENA I DOPUNA ZAKONA O VODAMA FBiH\nKroz programe je planirano da posebna pažnja bude usmjerena na raseljene osobe smještene u organizovanim oblicima zbrinjavanja - kolektivni/alternativni smještaj, kao i na najranjivije kategorije raseljenih osoba i povratnika koje su u potrebi za stambenim zbrinjavanjem.\nVlada Federacije BiH nije danas prihvatila zahtjev Općinskog pravobranilaštva Kakanj za obustavu postupka prodaje nekretnine Federalnog zavoda za penzijsko i invalidsko osiguranje - Dom penzionera u ovom mjestu.\nO PRAVIMA VJERSKH SLUŽBENIKA IZ\nMIROVINSKO-INVALIDSKOG I ZDRAVSTVENOG OSIGURANJA\nFederalna vlada usvojila je Drugi izvještaj o rezultatima primjene Akcionog plana - Općeg plana Vlade FBiH u borbi protiv korupcije za period od 26.2.2013. do 31.12.2013. godine, te preporučila donošenje internog plana borbe protiv korupcije sljedećim federalnim institucijama (budžetskim korisnicima): Predstavničkom i Domu naroda Parlamenta FBiH, stručnim službama ovih domova, uredima Predsjednika FBiH i potpredsjednika FBiH Mirsada Kebe, Vrhovnom sudu FBiH, Ured za reviziju institucija u FBiH i Javnoj ustanovi Centar za edukaciju sudija i tužilaca.\nO IMPLEMENTACIJI ZAKONA O PROVOĐENJU\nKONTROLE ZAKONITOSTI KORIŠTENJA BORAČKIH PRAVA\nVlada FBiH je danas prihvatila Informaciju o implementaciji Zakona o provođenju kontrole zakonitosti korištenja prava iz oblasti branilačko-invalidske zaštite za period oktobar-decembar i zbirno za 2013. godinu koju će dostaviti predsjedniku i potpredsjednicima Federacije BiH, kao i uredima Međunarodnog monetarnog fonda i Svjetske banke u Sarajevu, te objaviti na web stranici Federalnog ministarstva za pitanja boraca i invalida odbrambeno-oslobodilačkog rata.\nVlada je dala saglasnost Federalnom ministarstvu za predloženi Dinamički plan realizacije Zakona o provođenju kontrole zakonitosti korištenja prava iz oblasti branilačko-invalidske zaštite za 2014. godinu.\nInstitut za medicinsko vještačenje zdravstvenog stanja i Federalni zavod PIO/MIO su zaduženi da preduzmu organizacione i sve druge radnje iz svoje nadležnosti u cilju provođenja Dinamičkog plana i da do desetog narednog mjeseca dostave Federalnom ministarstvu mjesečne izještaje.\nVlada Federacije BiH dala je saglasnost i podršku resornom federalnom ministru za preduzimanje mjera i radnji u cilju otklanjanja administrativnih prepreka i nastavljanja realizacije Zakona o provođenju kontrole zakonitosti korištenja prava iz oblasti branilačko-invalidske zaštite.\nFederalno ministarstvo i Vlada Federacije BiH su, svako u svojoj nadležnosti, poduzeli mjere i radnje na provođenju presuda Ustavnog suda Federacije BiH koje se odnose na zakone koji reguliraju status boračke populacije, to ponovno pozivaju oba doma Parlamenta Federacije BiH da ubrzaju proceduru za donošenje predloženih izmjena i dopuna zakona koje su im dostavljene shodno ovim presudama.\nInače, trend smanjenja broja korisnika prava nastavljen je i u 2013. godini, a to prati i smanjenje isplaćenih sredstava za ove namjene.\nDanas je ponovo upućen poziv predstavnicima udruga, premijeru i načelnicima pojedinih općina u Zapadnohercegovačkom kantonu za sastanak s Radnom grupom Vlade FBiH na kojem bi se razgovaralo o problemima u provođenju revizije u ovim sredinama.\nRAZMATRAN RADNI TEKST ZAKONA O PLAĆAMA U INSTITUCIJAMA\nI PREDUZEĆIMA S VEĆINSKIM DRŽAVNIM KAPITALOM\nVlada FBiH razmatrala je Izvještaj Radne grupe za izradu teksta zakona kojim će na jedinstven način biti uređena visina plaća u institucijama i privrednim društvima s većinskim državnim kapitalom.\nRadna grupa je konstatirala da su važećim Zakonom o platama i drugim materijalnim pravima članova organa upravljanja institucija FBiH i javnih preduzeća u većinskom vlasništvu FBiH definirana ključna opredjeljenja o načinu uređivanja plaća i drugih naknada članova organa upravljanja institucija i javnih i drugih preduzeća u većinskom vlasništvu, ali da su pojedina rješnja neprecizna, a djelom i neprevodiva. U pojedinim slučajevima rješenja sadrže neopravdane izuzetke od općeg pravila da se plaće usklađuju s prosječnom neto plaćom u FBiH. Istovremeno, ovim zakonom nije uređen način vršenja nadzora nad njegovom provedbom, te je onemogućeno praćenje provođenja ovog zakona, a u konačnici je dovelo do različitog pristupa u pogladu utvrđivanja prava.\nRadna grupa je definirala radnu verziju Prednacta zakona o platama i drugim materijalnim pravima članova organa upravljanja institucija FBiH i preduzeća u većinskom vlasništvu FBiH.\nVlada je o ponuđenom materijalu obavila danas načelnu raspravu, te odredila Federalno ministarstvo energije, rudarstva i industrije koje će kao obrađivač Zakona, nastaviti rad na ovom propisu.\nVlada FBiH prihvatila je Informaciju o načinu realizacije prijenosa sredstava od 10,2 miliona KM i osnovnom kapitalu privrednog društva „Terminali Federacije" d.o.o Sarajevo koju je pripremilo Federalno ministarstvo energije, rudarstva i industrije.\nOvo ministarstvo je zadužila da pripremi i dostavi joj Odluku o povećanju osnovnog kapitala u novcu „Terminala Federacije“, uvažavajući sve odluke koje je Vlada Federacije BiH donijela u periodu 2008.-2012. godina, a koje su se odnosile na prijenos sredstava od 10,2 miliona KM. Također, Federalno ministarstvo treba pripremiti i Odluku o izmjeni odluke o osnivanju privrednog društva za skladištenje tečnih goriva „Terminali Federacije“ d.o.o. Sarajevo.\nPLAN IZMJERE I USPOSTAVE KATASTRA NEKRETNINA ZA 2104. GODINU\nFederalna vlada prihvatila je Plan poslova izmjere i uspostave katastra nekretnina za 2014. godinu. Među planiranim aktivnostima su izrada kartografske baze podataka i reprodukcije podloga, komasacija za teritorije dijelova općina, izrada baze podataka katastra nekretnina, i tako dalje.\nTemeljem Proračuna FBiH za 2014. godinu, Federalnoj upravi za geodetske i imovinsko-pravne poslove za realizaciju ovog plana utvrđena su sredstva od 747.000 konvertibilnih maraka.\nVlada je danas dala suglasnost i na Informaciju o realizaciji Plana poslova izmjere i uspostave katastra nekretnina za 2013. godinu\nFEDERALNO PRAVOBRANITELJSTVO REALIZIRALO ZAKLJUČAK\nFederalno pravobraniteljstvo izvijestilo je Vladu FBiH da je realiziralo zaključak sa sjednice od 9.1.2014. godine.\nNaime, Pravobranitelstvo je, u kaznenom postupku koji se vodi pred Tužiteljstvom Kantona Sarajevo protiv osumnjičenog, Edina Arslanagića i drugih zbog zloupotrebe položaja ili ovlasti, podnijelo imovinsko-pravni zahtjev u visini štete za državni kapital u sarajevskom „Bosnalijeku“ kako je to utvrđeno na osnovu vještačenja vještaka ekonomsko-finansijske struke i rezultata istrage.\nMONITORING NAD UTROŠKOM GRANT SREDSTAVA\nZA PROJEKAT ODRŽIVOG POVRATKA U RS\nVlada FBiH usvojila je danas Informaciju o provedenom monitoringu i kontroli namjenskog utroška grant sredstava odobrenih korisnicima za realizaciju projekata održivosti povratka za 2012. godinu na prostoru Republike Srpske. Prema informaciji koju je dostavila komisija koju je imenovala Vlada FBiH, 19.12.2013. godine kontrolisana su 102 korisnika grant sredstava u 17 općina iz projekta ”Izgradnja i opremanje farmi i stajskih objekata, te dodjela poljoprivredne mehanizacije i staklenika”.\nNa dan kontrole jedanaest korisnika nije zatečeno na adresi stanovanja, a jedan zbog kasnije isporuke građevinskog materijala nije izgradio objekat. Kod jednog korisnika iz programa izgradnje stajskog objekta po sistemu “ključ u ruke”, izvođač radova je tek 3.12.2013. uveden u posao, jednom dobavljač još nije isporučio građevinski materijal. Utvrđeno je da su dva korisnika odobrena grant sredstava iskoristila za druge namjene.\nMeđu današnjim zaključcima Vlade FBiH je i taj da kontrolom trebaju biti obuhvaćeni privredni subjekti kojima su dodijeljena grant sredstva, te utvrdi jesu li zaposlili onoliko osoba na koliko su se ugovorima o dodjeli sredstava obavezali.\nFEDERALNA VLADA O PROJEKTU „JUŽNI TOK“\nVlada FBiH primila je na znanje Informaciju Federalnog ministarstva energije, rudarstva i industrije o Sporazumu između Vlade Ruske Federacije i Vijeća ministara Bosne i Hercegovine o saradnji u oblasti gasa i elektroenergetike u cilju realiziranja gasnog projekta „Južni tok“.\nFederalna vlada smatra da Sporazum nije usklađen s obavezama koje je preuzela Bosna i Hercegovina pri potpisivanju Ugovora o uspostavi Energetske zajednice, kao ni s Direktivama 2003/55/EC i 2009/73/EC.\nVlada FBiH je obavezna da provodi „Strateški plan i Program Federacije BiH“ koji su usvojila oba doma Parlamenta Federacije BiH i koji je dio EC-ringa Energetske zajednice, a u kojem je ucrtan gasovod Brod-Zenica, koji je od strateškog interesa za Federaciju BiH.\nFederalna vlada smatra da, u skladu sa zaključcima sa sastanka iz Brisela održanog 28.1.2014. godine, u roku od 15 dana, na inicijativu Ministarstva vanjske trgovine i ekonomskih odnosa BiH, treba pokrenuti pregovore između predstavnika entiteta na izradi Zakona o gasu BiH i Energetske strategije BiH kojim će biti definirani zajednički interesi entiteta i države BiH u razvoju energetskog, a time i sektora gasa.\nDanašnji zaključci bit će upućeni Vijeću ministara BiH i Ministarstvu vanjske trgovine i ekonomskih odnosa BiH.\nINFORMACIJA O IMPLEMENTACIJI BOLONJSKOG PROCESA U FBiH\nVlada FBiH je prihvatila Informaciju o implementaciji Bolonjskog procesa u Federaciji BiH s prijedlogom prioriteta i mjera za unapređenje procesa i predloženim preporukama, koju je pripremilo Federalno ministarstvo obrazovanja i nauke. Obzirom da se 2013. godine navršilo deset godina otkako je BiH potpisala Bolonjsku deklaraciju, čiji je supotpisnik bilo i Federalno ministarstvo obrazovanja i nauke, cilj Informacije je utvrđivanje da li je reforma visokog obrazovanja zasnovana na načelima ove deklaracije provedena i u kojem stepenu, te da se ukaže na nedovršene procese propisane Okvirnim zakonom o visokom obrazovanju u BiH.\nStatistički podaci ukazuju da je po bolonjskim studijskim programima na visokoškolskim ustanovama u Federaciji BiH u akademskoj 2012./2013. godini studiralo 95,5 posto studenata. Problemiu reformi visokog obrazovanja su fragmentiranost, nedovršena integracija univerziteta i kašnjenje akreditacije visokoškolskih ustanova, kao i nizak stepen mobilnosti studenata i nastavnog kadra. U Informaciji je, također, prikazana primjena Okvirnog zakona o visokom obrazovanju BiH, stanje i dinamika usvajanja zakona i propisa iz oblasti visokog obrazovanja u kantonima u Federaciji, kao i pregled stepena i dinamike implementacije Bolonjskog procesa na javnim visokoškolskim ustanovama u FBiH.\nFederalno ministarstvo obrazovanja i nauke će nastaviti pratiti implementaciju Okvirnog zakona i predlagati mjere i aktivnosti usmjerene za uspješnu realizaciju ciljeva Bolonjske deklaracije. Također će planirati i uskladiti svoj program rada i aktivnosti shodno Strateškim pravcima razvoja visokog obrazovanja u Federaciji BiH od 2012. do 2022. godine.\nOva informacija biće upućena vladama kantona.\nSAGLASNOST NA PLANOVE FONDA ZA ZAŠTITU OKOLIŠA\nVlada FBiH dala je saglasnost na ovogodišnji Program rada i na Financijski plan Fonda za zaštitu okoliša Federacije Bosne i Hercegovine u visini od 38.135.269 konvertibilnih maraka. Također, saglasnost Vlade je dobio i Program rada Fonda za zaštitu okoliša za period 2014.-2018. godina.\nVlada FBiH je, na prijedlog Federalnog ministarstva okoliša i turizma, donijela Odluku koja bliže utvrđuje uslove i kriterije za izbor i imenovanje članova Nadzornog odbora Javnog preduzeća Nacionalni park “Una” d.o.o Bihać.\nDanašnjim Rješenjem, Šefika Hafizović je imenovana za predstavnika Vlade FBiH u Zajedničku komisiju za ekonomsku saradnju između Bosne i Hercegovine i Republike Slovačke.


Jeremić: Neki u EU ozbiljno greše podrškom čvrstorukašima na Balkanu - Ozonpress :: internet portal\nTag: EU, Jeremić, podrška\nPredsednik Narodne stranke Vuk Jeremić izjavio je u intervjuu italijanskom listu „Republika“ (La Repubblica) da neki evropski lideri „ozbiljno greše“ jer se nadaju da će čvrstorukaši na Balkanu održati stabilnost u regionu dok ponovo ne bude spremnosti za prijem balkanskih država u Evropsku uniju.\n– Situacija se ne može zamrznuti. Društvo je kao bicikl, ne može da stoji u mestu, mora da se kreće – ili u pravom ili u pogrešnom smeru. Nažalost, Srbija i Balkan se trenutno kreću u pogrešnom smeru – rekao je Jeremić, za koga „Republika“ navodi da je lider srpske opozicije.\nEvropska unija ignoriše istorijsku lekciju sa Balkana, i zato se bojim da će se napetosti nastaviti, dodao je Jeremić, koji je i bivši ministar spoljnih poslova Srbije i bivši predsednik Generalne skupštine UN.\n– Nadam se da vlade članica EU koje žele integraciju Balkana razumeju koliko je opasan nastavak urušavanja demokratskih vrednosti. Mnogo je lakše rušiti nego graditi, i za svaki mesec razaranja demokratije biće potrebna najmanje dva meseca za njen oporavak – rekao je Jeremić.\nJeremić je istakao da je Italija važan partner Srbije i da je glas Italije bitan, te da bi zbog toga bilo značajno kada bi italijanska vlada počela da o situaciji u Srbiji govori onako kakva ona zaista jeste.\n– Hoćemo da izgradimo evropsko društvo u Srbiji, i nadam se da će nam Italija u tome pomoći – rekao je Jeremić.\nNa pitanje da li se boji nasilnih rešenja u Srbiji, Jeremić je odgovorio da se ništa ne može isključiti, jer je srpska vlada neodgovorna i da je nasilje moguće ukoliko ga isprovocira aktuelna vlast.\n– Vlast je u Beogradu počela da organizuje demonstracije svojih sledbenika nasuprot demonstracija protivnika vlasti, čime se stvara velika opasnost od građanskin sukoba – rekao je Jeremić.\nUpitan koliko su opasne trenutne tenzije u Srbiji, Jeremić je odgovorio da je situacija veoma zabrinjavajuća i da se demokratski standardi strmoglavo urušavaju.\nJeremić je naveo da se Srbija 19 godina posle pada Slobodana Miloševića s vlasti, nažalost, nalazi u sličnoj situaciji i da bi svet trebalo da bude zabrinut zbog toga.\n– Aleksandar Vučić je bio ministar informisanja u Miloševićevoj vladi, odnosno čovek zadužen za režimsku propagandu. Sadašnja vladajuća koalicija u Srbiji je suštinski ista kao i tada. Način na koji se Vučićev režim ponaša je veoma sličan Miloševićevom – zatvaranje nepodobnih medija, pretnje i napadi na političke protivnike i kontrola pravosuđa – naveo je Jeremić.


Česte promene rektora Univerziteta u Kosovskoj Mitrovici posledica su njihovog odbijanja da Univerzitet predaju separatistima u Prištini, na čemu insistira zvanični Beograd | Kosovo i Metohija\nPočetna strana > Debate > Kosovo i Metohija > Česte promene rektora Univerziteta u Kosovskoj Mitrovici posledica su njihovog odbijanja da Univerzitet predaju separatistima u Prištini, na čemu insistira zvanični Beograd\nOstavka prof. dr Radeta Grbića na mesto rektora Univerziteta u Prištini je samo pokazatelj katastrofalne političke situacije u kojoj se nalaze Srbi sa Kosova i Metohije. U roku od godinu dana ovo je treća promena rektora na čelu Univerziteta. Prvi koji je nezakonito smenjen bio je prof. dr Srećko Milačić.\nGlavni razlog za ove česte promene rektora je njihovo odbijanje da Univerzitet predaju separatistima u Prištini na čemu insistira zvanični Beograd. Pitanje integracije Univerziteta ovih dana našlo se kao tema i na sednici skupštine samoproglašene republike Kosovo.\nGlavni razlog za ove česte promene rektora je njihovo odbijanje da Univerzitet predaju separatistima u Prištini na čemu insistira zvanični Beograd\nProf. dr Rade Grbić nezvanično kaže da je i jedan od razloga zbog čega je podneo ostavku i taj što je na njega vlast vršila pritisak da podeli otkaze nastavnicima i saradnicima Univerziteta koji su učestvovali na protestima „1od5miliona“.\nRad na Univerzitetu izgleda otprilike ovako: na Pravnom fakultetu za prijem jednog asistenta konkurisalo je dvoje kandidata. Za odobrenje za prijem dekan fakulteta je otišao kod potpredsednika „Srpske liste“ Milana Radojičića na Kopaonik da dobije dozvolu. Sutradan je druga grupa profesora koja forsira drugog kandidata takođe išla na Kopaonik kod potpredsednika „Srpske liste“ da progura svoj predlog. Tako izgleda autonomija srpskog Univerziteta na Kosovu i Metohiji.\nAli na Kosovu i Metohiji je sve moguće. Direktor pokrajinskog higijenskog zavoda u Kosovskoj Mitrovici je dr Milovan Krivokapić koji ima punih 70 godina. Ista ličnost je i narodni poslanik u Skupštni Republike Srbije. Njegov kolega u Skupštini Srbije prof. dr Marko Atlagić je još stariji, ima 72 godine, a stalno je zapošljen na Filozofskom fakultetu u Kosovskoj Mitrovici-katedra za istoriju. Za to vreme veliki broj mladih lekara, inžinjera, pravnika, ekonomista napušta Kosovo i Metohiju jer ne mogu da se zaposle zato što su im prestareli kadrovi Srpske napredne stranke zauzeli mesta.\nAko misli da sačuva Trepču on mora do joj omogući da ona funkcioniše i radi. Da bi to moglo da se desi Aleksandar Vučić mora da skloni granicu koju je 6. decembra 2012. godine sa Ivicom Dačićem uspostavio\nPredsednik Srbije Aleksandar Vučić je u više navrata do sada izjavio „Ne dam Trečpu, ne dam Gazivode!“. Ako misli da sačuva Trepču on mora do joj omogući da ona funkcioniše i radi. Da bi to moglo da se desi Aleksandar Vučić mora da skloni granicu koju je 6. decembra 2012. godine sa Ivicom Dačićem uspostavio. Međutim, veće su šanse da Ibar promeni tok pa da krene da se uliva u Egejsko a ne u Crno more nego što bi Aleksandra Vučić granicu unutar Srbije uklonio.\nOvih dana je inače generalni direktor Trepče Jovan Dimikić već najavio pregovore sa vladom „Kosova“ što nagoveštava da će Trepča da pristane na odluku skupštine i vlade separatista iz Prištine. Inače, Jovan Dimkić ostaće upamćen da je za njegovo vreme Trepča bila najveći donator fonda Dragice Nikolić.\nProšla nedelja je pokazala da separatisti iz Prištine apsolutno kontrolišu i sever Kosova i Metohije. Poreska policija iz Prištine zatvarala je kladionice na severu Kosova i Metohije koje su registrovane u skladu sa zakonom Republike Srbije. Asistenciju im je obezbeđivala Kosovska policijska služba koju je separatistima predao Aleksandar Vučić i čiji su pripadnici na platnom spisku i Prištine i Beograda. Ali kada su trebali da sprovedu zakon odlučili su se za onaj separatistički.\nPolicajci nisu jedini koji su na platnom spisku i Prištine i Beograda. To su i srpske sudije. Oni su položili zakletvu na Ustav Republike Srbije pa su izabrani za sudije. Ali su položili zakletvu i na ustav samoproglešene republike Kosovo, što je pravno van svake logike. Primaju platu i iz Prištine i iz Beograda što sumirajući nije mala svota. Za sudije i tužioce ona ide i do tri hiljade evra.\nProšle nedelje su i poslanici „Srpske liste“ stavili svoje kartice u klupe skupštine samoproglašene republike Kosovo i time nastavili svoj rad u separatističkoj skupštini. A pre samo mesec dana su od Aleksandra Vučića zatražili da se odreknu svojih funkcija. Uradili su to da navodno ne bi Tači doveo neke svoje Srbe. Kao da ima neke razlike između ovih i onih drugih Srba u skupštini samoproglašene republike Kosovo. Na blagajni skupštine Kosova ta razlika ne postoji.\nPre nešto više od mesec dana je i šiptarski gradonačelnik opštine Zubin Potok Stevan Vulović pred kamerama javno izjavio podnoseći ostavku da sa svojih ramena skida breme izdajnika. Obećanje ludom radovanje. Danas ne da nije napustio svoju funkciju nego je raspisao konkurs za prijem sto radnika u opštini Zubin Potok koji bi bili na platnom spisku separatista iz Prištine.\nU južnoj srpskoj pokrajini mogu da se čuju i neverovatne stvari. Ovog puta dolaze od komandanta KFOR-a, italijanskog generala Lorenca D`Adarija. On kaže da bi povratak do hiljdu srpskih vojnika i policajaca na Kosovo i Metohiju koji je predviđen Rezolucijom 1244 bio antiistorijski čin. Po njemu kosovske snage bezbednosti (vojska Kosova) treba da obavlja njihovu funkciju. Povratak do hiljadu srpskih vojnika i policajaca u sedam godina svoje vladavine Aleksandar Vučić nikada javno nije zatražio.\nNa sramotu rukovodstva Srbije to je učinio tokom svoje posete Beogradu ruski predsednik Vladimir Putin. Aleksandar Vučić je uradio nešto drugo. Na jednom od svojih tajnih sastanaka sa Hašimom Tačijem dao je saglasnost za formiranje vojske Kosova. Zato danas kada kao uslov za nastavak razgovaora sa Prištinom traži samo ukidanje takse od 100% poreza na promet a ne i poništenje odluke o formiranju vojske Kosova. Ne traži, jer se dogovorio.\nVideti još: Srpska lista: Pljuvanjem svega što je srpsko, Marko Jakšić i Slaviša Ristić, pokušavaju da se dodvore svojim mentorima


Karavan "Oslobođenje" krenuo iz Čačka | EpicentarPress\nKaravan "Oslobođenje" krenuo iz Čačka\nDatum: 19.02.2020. 00:42\n"Promotivni porodični karavan pod nazivom "Oslobođenje" krenuo je u utorak, 18. februara iz Čačka i naredna dva meseca ići će širom Srbije u kampanji bojkota izbora", to je danas na konferenciji za medije na Gradskom trgu u Čačku rekao Boško Obradović, lider Dveri.\nObradović je naglasio da je ponosan što karavan kreće upravo iz Čačka, Šumadije, zapadne Srbije odakle je uvek počinjalo oslobođenje.\n"Danas karavan kreće iz Čačka sa željom da dopremo do svakog građanina Srbije, do svakoga sela i grada, kako bismo obrazložili razloge za bojkot Skupštine i izbora i istovremeno predtavili građanima program od 55 mera za poboljšanje života u Srbiji, kao i peticiju gde prikupljamo potpise građana protiv migrantske politike aktuelne vlasti", naveo je Obradović.\nKako je naglasio lider Dveri, kampanja bojkota izbora kreće iz Čačka, pa širom Srbije i upravo će građani imati priliku da razgovaraju sa predstavnicima i članovima Predsedništva Srpskog pokreta Dveri. Oni će deliti promotivne materijale i obrazlagati odluku o bojkotu Skupštine i izbora na svim nivoima.\n"Ovo je jedinstvena prilika za svakog građanina koji je na režimskim medijima čuo sve najgore o nama da u jednom direktnom kontaktu i razgovoru čuje šta su zaista Dveri, da uzme naš program sazna našu porodičnu politiku i da se direktno bez režimskih posrednika upozna sa SP Dveri".\nPored kampanje bojkota, po gradovima i opštinama građani će se upoznati i sa peticijom u okviru koje se prikupljaju potpisi protiv "migrantske politike aktuelne vlasti".\nBoško Obradović je potsetio da je peticija pokrenuta upravo u Čačku. Kroz promotivni porodični karavan, sutra će biti u Kraljevu i Vrnjačkoj Banji, pa u Trsteniku i Kruševcu, a nakon toga slede Smederevo, Požarevac, Niš do kraja februara, a potom i svi drugi gradovi naredna dva meseca.\n"Mi nismo Nemačka. Mi ne možemo da primimo i asimilujemo toliko veliki broj migranata kao što to može da dozvoli jedna Nemačka. SP Dveri je na poziciji politike koju zastupa četvorka - Mađarska, Poljska, Češka i Slovačka koje brane svoje državne granice i ne dozvoljavaju ulazak migranata na svoju teritoriju. Mi, kao što vidite, zastupamo politiku članica EU", kaže Obradović.\nLider Dveri naglašava da se oni "apsolutno protive takvoj politici SNS".\n"I to je upravo razlog što su Dveri meta najstrašnijih napada poslednja tri dana i predmet jedne neviđene medijske hajke na svim režimskim medijima. Ovu peticiju potpisuju i članovi i birači vladajućih stranaka i to je razlog napada ne samo na mene već i ceo Pokret Dveri", tvrdi Obradović.\nSrpski pokret Dveri krenuo je sa karavanom "Oslobođenje" i potpisivanjem peticije iz Mrčajevaca, zatim Preljine sa željom, kako ističu, da pokažu koliko im je stalo i do srpskog sela i seljaka i da ga nikada neće zaboraviti".\nObradović je napomenuo da se i drugi članovi Saveza za Srbiju nalaze na terenu u svojim pojedinačnim stranačkim kampanjama, a od srede, 19. februara kreće i zajednički karavan širom Srbije.


Bulatović: Vlada Crne Gore Deklaracijom prekršila Zakon o referendumu\nPredsednik Socijalističke narodne partije Predrag Bulatović izjavio da je Vlada Crne Gore Deklaracijom, u kojoj poziva gradjane da glasaju za nezavisnost, prekršila Zakon o referendumu i da bi posmatrači EU morali o tome da daju svoj sud.\nBulatović, koji je i jedan od lidera bloka za zajedničku državu, kazao je da crnogorska Vlada sve svoje aktivnosti koristi za propagiranje ideje o nezavisnoj Crnoj Gori. Svaki dan, Vlada Crne Gore na sve načine agituje za nezavisnot, rekao je on, navodeći da je Deklaracija Vlade Crne Gore usko povezana s podatkom bloka za zajedničku državu da će na referendumu za zajednicu sa Srbijom glasati najmanje 180.000 građana, što obezbeđuje opstanak zajedničke države. Ponašanje Vlade i ta Deklaracija su, u stvari, pokušaj da se ublaži poraz na referendumu, istakao je predsednik SNP.\nBošnjački blok zvanično u bloku za SCG\nBošnjački blok za jedinstveni Sandžak i zajedničku državu i zvanično je pristupio bloku za očuvanje zajednice Srbije i Crne Gore. U bloku za zajednicku državu već su se nalazili - Socijalistička narodna partija, Srpska narodna stranka, Narodna stranka i Demokratska srpska stranka.


20 godina mlađa crnka, g0ri kako izgleda, 0vo je supruga Mace Marinkovića: Zgodno tijeIo puno tetovaža, tek da vidite lice - supercarobnisvijet.com\n20 godina mlađa crnka, g0ri kako izgleda, 0vo je supruga Mace Marinkovića: Zgodno tijeIo puno tetovaža, tek da vidite lice\nPoznati glumac Dragan Marinković Maca je zapravo u braku sa jednom atraktivnom ženom skoro četiri godine koja se zove Jovana Milić, dok je njegova izabranica Jovana zapravo mlađa od njega dvije decenije.\nJovana je zapravo po zanimanju frizerka, dok je ona već kroz par mjeseci zabavljanja sa Macom uspjela da ga navede da stane ponovo pred matičara pored toga što je on poslije razvoda od prethodne žene rekao da on više nikada neće da se oženi.\nZa njegovu današnju izabranicu se može reći da je ona veoma lijepa, dok ona po svojoj figuri ima neobične tetovaže. Mnogo puta je Dragan Marinković Maca pričao o svome privatnom životu, te se može reći da nije sakrivao nikada to ko je i šta, te šta mu se u životu dešavalo do sada.\nIza sebe on ima dva sina, a jedan njegov sin je u Sarajevu, dok je mlađi u Novom Sadu, pa sve to njega ne spriječava da on ispunjava svoje roditeljske obaveze pa je veoma brižan otac iako njegov stariji sin ima samo 16 godina, a mlađi ima 10.


Uslovi su izazovni, ali se poboljšavaju - Nova ekonomija\nI pored toga što se Srbija suočava sa recesijom tokom poslednjih godina, Vlada je usvojila nekoliko veoma važnih zakonskih izmena. Dobar primer je izmena Zakona o radu iz 2014. godine koja je omogućila kompanijama da svoju radnu snagu prilagodi ekonomskim potrebama. Neke od promena u 2015. godini kreirale su dodatni prostor investitorima da intenziviraju svoje aktivnosti. Nažalost, ova poboljšanja ne kompenzuju slabu tražnju koja je posledica i globalne krize, ali i strukturnih promena ekonomije Srbije, kaže Bekefi za "Novu ekonomiju"\nKakva je 2015. godina bila za Carlsberg i kakvi su planovi kompanije za 2016?\nTržište piva u Srbiji u 2015. i dalje ima isti trend opadanja kao prethodnih godina, sa izuzetkom letnjih meseci, koji su prošle godine bili u znaku poplava. Portfolio kompanije Carlsberg Srbija je širok, tako da se rezultati brendova međusobno razlikuju. Dok sa jedne strane rastu naši premijum brendovi (kao, na primer, Tuborg, Grimbergen, Budweiser Budvar, Somersby), ali i Merak, koji spada u nižu cenovnu kategoriju, naš vodeći brend, LAV, suočava se sa izazovima. Tako su i izveštaji o rezultatima koje mi kao ćerka kompanija podnosimo našoj centrali mešoviti. U celini gledano, naš tržišni udeo prema izveštajima AC Nielsena je u nivou prošle godine.\nKakve promene na tržištu piva su okarakterisale ovu godinu?\nDomaće pivsko tržište opada još od 2008. godine i to, zaključno sa 2015, čak 30%. Počev od 2011. godine, na godišnjem nivou, tržište se smanji za 1%. Tačno je da je postojao oporavak tokom leta, ali u prvom kvartalu smo imali negativan trend, a isto predviđam i u četvrtom, tako da će, posledično, cela godina ispratiti istorijsko kretanje. Ovaj trend je zapravo veoma sličan trendovima na drugim tržištima koja se suočavaju sa ekonomskim izazovima: premijum segment i niži cenovni segment rastu, dok najveći segment na tržištu, takozvani mejnstrim (mainstream) opada.\nDa li se može očekivati konsolidacija na srpskom pivarskom tržištu kao što se to dešava na globalnom nivou?\nNe očekujem konsolidaciju tržišta piva u Srbiji u nekoj skorijoj budućnosti. Naime, domaće pivsko tržište je relativno izbalansirano u smislu da imamo tri "igrača” koji imaju sličan tržišni udeo, te bi u tom pogledu njihova konsolidacija bila upitna sa strane zakonske regulative.


U toku rekonstrukcija UNS-ove imovine u Knez Mihailovoj\nIntenzivni građevinski radovi u delu imovine UNS-a u Knez Mihailovoj broj 6, na trećem spratu su u toku. Vrednost radova je 10 miliona dinara, od čega polovinu predstavlja kredit Ekspo banke, a ostatak je finansiran iz sredstva UNS-a. Biće potpuno rekonstruisano 300 kvadrata prostora, a postojeći, drveni, spoljni prozori i vrata biće zamenjeni aluminijumskim trostrukim staklom, na celoj površini trećeg sprata.\nRadovi će biti završeni do kraja ovog meseca.\nDo značajnog kašnjenja i gubitka prihoda u izdavanju ovog prostora došlo je zbog odbijanja Rajfajzen banke da UNS-u odobri već ugovoreni kredit zbog, kako je navela, poslovne politike da „ne odobrava kredite udruženjima građana“.\nU ovaj prostor useliće se Računarski fakultet (RAF) Univerziteta Union u Beogradu.\nBanke Krediti medijima UNS\n← Sahrana Zoje Jovanov u subotu u Melencima\nSaopštenje povodom napada na TV Most →


Starešina Hrama Svetog Save imao tešku nesreću, nastradala njegova supruga i njihovo dvoje dece\nTeška saobraćajna nesreća dogodial se rano jutros u Makedoniji. Za volanom bio starešina Hrama Svetog Save, nastradala njegova suproga i njihovo dvoje...\nU proteklih godinu dana mnogo se pričao o izmenama Zakona o bezbednosti saobraćaja koji bi trebalo da smanji broj nastradalih u saobraćajnim nezgodama. Evo šta brojke kažu, da li smo ove godine bolje zaštićeni nego...\nFord-ova ponuda za leto\nOvlašćeni uvoznik i serviser vozila marke Ford, "Grand Motors", pokrenuo je novu prodajnu akciju tokom koje će kupcima biti na raspolaganju nekoliko model po specijalnim...\nCrna statistika za traktoriste\nSezona je poljoprivrednih radova i nije redak slučaj da se na putevima koji prolaze kroz sela susretne traktor. Ovao sredstvo prevoza je izuzetno nebezbedno što pokazuju i policijske ...\nNovi Land Rover "Discovery Sport" predstavljen u Srbiji\nNajnoviji SUV iz Land Rover porodice ima je svečanu premijeru u Beogradu gde se svim posetiocima predstavio kao sjajan automobil za porodicu, avanturu, romantično venčanje i...\n"Fića fest" je tradicionalna manifestacija koja se održava u Kragujevcu i koja tokom dva dana trajanja okuplja zaljubljenike u vozilo "nacionalne klase" iz svih bivših...\nUtovar na balkanski način\nStrane kolege su zaprepašćene i oduševljene u isto vreme snimkom na kojem dvojica radnika, očito sa ovdašnjih prostora, vrše utovar novog automobila u kamion koji za to nije namenjen koristeće princip "snađi...\nU Srbiji se najviše kradu "stranci"\nSezona godišnjih odmora kreće a to znači da se u domovinu vraća, barem na desetak dana, veliki broj "naših" koji žive i rade u zemljama Zapadne Evrope. Oni koji se u zavičaje vraćaju sopstevnim automobilom trebalo bi da budu posebno...\n"Levak" ponovo kažnjava Nišlije\nPolicijska akcija sprovedena u Nišu rezultirala je velikim brojem kazni za vozače koji su vozili pod dejstvom...\nInfiniti "Q70" stigao u Srbiju\nLuksuzna japanska limuzina stigla je na domaće tržište. Svečano predstavljanje, u organizaciji "Grand Motors", održano je u restoranu "Pane E...


Prozivka fudbalera Napretka posle Božića, ovih dana i promocija novog trenera - KruševacGrad\nProzivka fudbalera Napretka posle Božića, ovih dana i promocija novog trenera\nPreostalo je još tačno mesec dana do nastavka prvenstva Super lige Srbije. Fudbaleri Napretka imaće još samo par dana odmora, jer im 8. januara predstoji uobičajena prozivka pred početak izbiljih priprema za nastavak sezone\nNedelju dana kasnije fudbalska ekspedicija će iz Kruševca krenuti u Antaliju, gde će dve nedelje trenirati i za to vreme odigrati pet kontrolnih mečeva.\nNa taj put ekipa će poći sa novim šefom stručlnog štaba, pošto je Goran Stevanović objavio da sebe ne vidi u srpskom fudbalu, samim tim ni u Napretku.\n– Imao je ugovor do leta, ali kako je izrazio želju da ode, Napredak mu je izašao u susret, jer niko nije nezamenljiv, pa ni on – rekla je PR FK Napredak Sanja Milutinović, podsećajući da 11. januara počoinje i novi prelazni rok koji bi trebao da donese i promene u igračkom kadru.\nPromocija novog trenera biće najverovatnije 11. janura i na toj poziciji je već viđen Milan Đuričić Đumi, koji je bio šef struke Radničkog u Nišu, a u Partizanu pomoćnik Save Miloševića.\n– Cilj je da u prolećnoj sezoni uspešniji, da se Klub stabilizuje, da se što pre izađe iz tzv. „crvene zone“ koja razdvaja potencijalne putnike u niži rang, da završimo što je moguće bolje i da od leta počnemo pripreme za neku nadamo se uspešniju sezonu, a cilj Napretka je uvek isti kao i cilj navijača – izlazak u Evropu – rekla je Sanja Milutinović.\nIz Antalije se fudbaleri Napretka vraćaju 29. januara, a nastavak sezone je 6. februara. Napredak se nakon 19 odigranih kola nalazi na 15. mestu Superlige Srbije sa 18 osvojenih bodova.\ntrener. fragan ivanović\n10.10.2021 0 128\n08.10.2021 0 153\n04.10.2021 0 158\n03.10.2021 0 203\n02.10.2021 0 165\n19. oktobra 2021., 04:35


Uoči godišnjice pada aviona, Vesna Vulović otkriva: Cela posada je predosetila nesreću, samo ja nisam! - Svet portal\nHome Uoči godišnjice pada aviona, Vesna Vulović otkriva: Cela posada je predosetila nesreću, samo ja nisam!\nUoči godišnjice pada aviona, Vesna Vulović otkriva: Cela posada je predosetila nesreću, samo ja nisam!\nNavršava se četrdeset godina od tragične avionske nesreće koja se 26. januara 1972. godine dogodila na letu Kopenhagen-Zagreb, a jedina preživela – stjuardesa Vesna Vulović i danas živi sa mučnim sećanjima na taj dan!\nTog kobnog dana avion se srušio iznad čehoslovačkog sela Srpska Kamenica, danas u Češkoj Republici, sa više od 10.000 metara visine. “Mnogo je lakše umreti. Mnogo mi je teže bilo da preživim, nego onima koji su umrli”, rekla je Vulovićeva.\nTada dvadesetdvogodišnja stjuardesa, koja danas kao penzioner živi u Beogradu, preživela je, uprkos malim izgledima koje su joj davali lekari usled povreda među kojima su fraktura lobanje, obe slomljene noge i tri slomljena pršljena. Nakon nekoliko operacija i višemesečnog oporavka, ona se vratila u JAT, ali više nije radila kao stjuardesa.\nIpak fizički oporavak nije izlečio sve rane. Naročito joj je teško da o tome govori kada se bliži godišnjica fatalnog leta. “Mogla bih po ceo dan da plačem”, rekla je ona. Vulovićeva je rekla i da je posle nesreće shvatila da su svi članovi posade predosećali da će se nešto desiti: “Jedino ja nisam predosećala”.\nBilo je raznih teorija o uzroku pada letelice, među kojima i da je do pada došlo zbog greške češke protivvazdušne odbrane, koja je pogodila letelicu, koja je letela znatno niže od 10.000 metara. “Svakakve priče su kružile, na kraju će ispasti da nisam ni bila u avionu”, na to je odgovorila Vulovićeva.\nIstraga je pokazala da je do nesreće došlo nakon što je eksplodirala bomba koja je bila podmetnuta u avion. “Naš avion doleteo je iz Stokholma, u Kopenhagenu je bila smena, mi smo preuzeli avion sa bombom. U to vreme se u avion ulazilo kao u autobus, mogli ste ući na svim usputnim stanicama, a mere kontrole nisu bile kao danas. Posle moje nesreće uvedena su nova pravila.” Vulovićeva je ušla u Ginisovu knjigu rekorda kao do danas jedina osoba koja je preživela pad sa 10 kilometara visine, a titulu je primila od Pola Makartnija.\nNjeno preživljavanje pada bila je jedna od tema popularne televizijske emisije “Mitbasters” na kanalu Diskaveri.


Bankarske usluge i proizvodi:\nDanas je gotovo je nemoguće zamisliti život bez banaka. Svi koristimo široki spektar bankarskih proizvoda za plaćanja, štednju, finansiranje trenutne potrošnje i dugoročne investicije, kupovinu finansijske imovine i tako dalje. Međutim, klijenti često nemaju osnovna znanja o ovim proizvodima i ne razumiju finansijsku regulativu o bankama, a ni svoja prava i odgovornosti u poslovanju s bankama.\nSlijedeći preporuke Organizacije za ekonomsku saradnju i razvoj (OECD) o finansijskom obrazovanju, Centralna banka Bosne i Hercegovine, uz pomoć USAID-ovog projekta PARE, želi da doprinese podizanju finansijske pismenosti u Bosni i Hercegovini. Sadržaji na ovim web stranicama su napravljeni prema sljedećim principima:\nFinansijsko obrazovanje treba biti jasno razdvojeno od komercijalnih savjeta;\nJavne institucije i drugi učesnici trebaju da promoviraju objektivno i neutralno finansijsko obrazovanje.\nFinansijsko obrazovanje omogućuje da klijenti dobiju informacije koje su neophodne da bi donijeli razložnu odluku, bez uticaja neobjektivnih i zavaravajućih postupaka, kao i da bi razumjeli mehanizme za rješavanje sporova kada transakcije pođu u krivom smjeru, te da bi znali da zaštite povjerljivost ličnih informacija. Finansijsko obrazovanje daje klijentima znanje, vještine da razumiju i procijene informacije i da steknu povjerenje. To im omogućava da koriste finansijske proizvode i usluge za sebe i svoje porodice. Zaštita potrošača i finansijska pismenost zajedno pružaju jasan skup pravila za poslovanje između finansijskih kompanija i njihovih klijenata, te pomaže da se smanji razlika u nivou znanja. U kombinaciji s adekvatnom finansijskom regulativom, finansijsko obrazovanje može značajno doprinijeti stabilnosti finansijskog sektora.\nVeća raspoloživost finansijskih usluga je važan cilj, naročito u zemljama u razvoju. Tako, bankarski računi s niskim troškovima mogu biti početni proizvod koji će nove klijente uvesti u finansijski sektor. I dok veća raspoloživost finansijskih usluga doprinosi stimulisanju ekonomije, finansijske institucije i klijenti trebaju se odgovorno ponašati pri korištenju finansijskih usluga.\nGlobalna finansijska kriza je ukazala na važnost zaštite potrošača i finansijske pismenosti za dugoročnu stabilnost finansijskog sektora. Brzi porast kreditiranja pojedinaca u posljednjim godinama je doveo mnoga domaćinstva u probleme zbog nerazumijevanja rizika i obaveza ili svih raspoloživih opcija. Finansijske institucije su transferisale finansijske rizike na pojedince koji su postali izloženiji novim tipovima rizika, naročito onim vezanim za strane valute i promjenljive kamatne stope.\nOECD je razvio široko prihvaćenu i sveobuhvatnu definiciju finansijskog obrazovanja koje uključuje različite korake u procesu izgradnje sposobnosti, počevši od osviještenosti i naprednog saznavanja do sposobnosti promjene ponašanja:\n«Finansijsko obrazovanje je proces u kom potrošači/investitori poboljšavaju svoje razumijevanje finansijskih proizvoda i pojmova i, kroz informacije, instrukcije i/ili objektivne savjete, razvijaju svoje sposobnosti i povjerenje da bi postali svjesni (finansijskih) rizika i mogućnosti pravljenja valjanih odabira, da bi znali gdje da traže pomoć i da poduzmu druge efikasne mjere da bi poboljšali svoje finansijsko stanje i zaštitu.»\nFinansijsko obrazovanje klijenata i njihova osviještenost postali su izuzetno važni zbog sljedećih razloga:\nPojedinci su sve više uključeni u donošenje finansijskih odluka koje su im neophodne da osiguraju svoj budući standard, a s manje oslanjanja na vladine programe pomoći i s većom ličnom štednjom u privatnim finansijskim institucijama (što uključuje kredite i depozite kod banaka, kao i zdravstveno osiguranje, planiranje penzije i druge oblike osiguranja);\nOčekivani životni vijek je duži, tako da klijenti trebaju da izgrade dugoročnu vezu s finansijskim institucijama;\nSve više pojedinci investiraju veći dio svog prihoda u finansijsku imovinu;\nFinansijske usluge i proizvodi u tržišnoj ekonomiji imaju naglašenu kompleksnost;\nTeško je dobiti punu finansijsku informaciju;\nNivo finansijske pismenosti i sposobnosti pojedinaca je veoma nizak, a pojedinci obično precjenjuju vlastita finansijska znanja i vještine;\nPovjerenje u finansijske institucije je nisko;\nZa neke ranjive grupe je naročito velika vjerovatnoća da budu pogođene.\nCilj ovih web stranica je da pruži neka osnova znanja o ključnim bankarskim proizvodima i uslugama u Bosni i Hercegovini. Sadržaj je prilagođen široj javnosti i treba da pomogne prosječnom klijentu da razumije glavne karakteristike bankarskih proizvoda, kao i svoja prava i obaveze u poslovanju s bankama. Uz objašnjenje proizvoda i usluga, tekst takođe daje smjernice kako ih koristiti da bi se izbjegle finansijske teškoće.\nPoglavlje o bankarskim proizvodima i uslugama ima četiri podkomponente:\nKrediti (stambeni i potrošački)\nOve informacije ne predstavljaju službeni stav niti Centralne banke Bosne i Hercegovine niti USAID-a i ne mogu biti zakonski obavezujuće ni za jednu od ovih institucija.


Opšta bolnica ‚‚ATLAS‚‚ - Full face lifting - Estetska hirurgija\nO tretmanu - Full face lifting\nFejslifting – operacija zatezanja lica je najčešća i najvažnija estetska operacija. Predstavlja metodu podmlađivanja, budući da licu vraća konture koje je ono imalo u mlađem periodu života.\nKoža lica je izložena atmosferskim uticajima, kao i štetnim česticama iz okoline, pa tako najbrže stari.\nFejslifting ne može da zaustavi proces starenja, ali može malo da „vrati sat unazad” i tako popravi najvidljivije znake starenja, uklanjanjem suvišne masnoće, zatezanjem mišića i obnavljanjem kože lica i vrata. Veoma uspešno ublažava promene na licu, a njegov efekat traje od 5 do više godina. Kako se izvodi postupak Većina fejsliftinga izvodi se pod lokalnom anestezijom u kombinaciji sa sedativima. Predstavlja veoma individualizovan postupak, budući da je svako lice drugačije, pa tako, svakoj operaciji hirurzi pristupaju na sebi svojstven način.\nFejslifting obično traje nekoliko sati, a kada se radi o obimnim operacijama, moguće je zakazati dve odvojene sesije. Tokom operacije, rezovi obično počinju kod slepoočnica iznad ruba čela gde počinje da raste kosa, prate prirodnu liniju ispred uveta, a zatim se savijaju prateći ušnu školjku iza uveta, i dalje u ili uz donji deo kože lobanje.\nTačan položaj reza i tok operacije zavisi od strukture lica i tehnike hirurga. Nakon operacije, obično ne postoji značajna nelagodnost, međutim, ukoliko se ipak javi, može se umanjiti pomoću lekova protiv bolova.\nPacijenti se do kraja prve nedelje osećaju mnogo bolje, a većina pacijenata se vraća na posao desetak dana do dve nedelje nakon intervencije.


Sportske.net - Arsenal protiv Junajteda - Rađanje kulta Premijer lige\nSećanje na slavne dane...\nKejn misli da je Konte jedan od najboljih na svetu, ali...\nKapitenski potpis u Totenhemu - Loris će braniti i sa 37!\nLuzer dana, meseca, godine - Tomas Parti\n"Venger ne zna ništa o engleskom fudbalu, nov je ovde i može da priča o japanskoj ligi".\nOvako je Ser Aleks propratio prve komentare kolege koji je totalno nepoznat prepotentnoj engleskoj javnosti stigao u PL. Doduše, manje je poznata činjenica da je Dejvid Din potpredsednik Arsenala želeo Vengera nakon smene Džordža Grejema ali je "Profesor" izabrao "Džej Ligu".\n"Ne znam ništa o novom menadžeru, ne znam da li zna engleski", rekao je lider svlačionice Toni Adams.\nU stvari, sva je prilika da je Venger već tada bolje znao jezik od komandanta odbrane. Šalimo se, ali govorio je naravno engleski i još pet drugih jezika osim maternjeg, što svakako ne mora da znači ništa, međutim, ako treba govoriti o kontinentalnoj revoluciji u engleskom fudbalu, bez sumnje Venger je učinio najviše.\nMnogi, oni mlađi će se začuditi, ali Arsenal je bio poznat kao aristokratski klub, tipično englesko shvatanje igre, čuvanje tradicije i dosade. Tako su ih zvali, "dosadni Arsenal". Grejem je sa njima osvojio šest trofeja, uključujući i KPK, ali nekako je bilo sasvim logično da pobeđuju sa 1:0. Uostalom, Arsenal je pomenuti evropski trofej 1994. osvojio pobedom nad Parmom od 1:0, a u pet utakmica, računajući i finale, dakle od četvrtfinala, dali su samo četiri gola i primili tek jedan.\nVenger je potpuno promenio, ne koncepciju igre, on se i dalje pouzdao u čvrsti defanzivni blok predvođen Adamsom i Kionom, ali je sve ostalo bilo drugačije. Ukinuo je opijanja utorkom posle treninga, promenio ishranu, doveo nutricionistu, sve to su bile nepoznate stvari u engleskom fudbalu. Na neki način imao je sreće jer čovek koji mu je "čuvao mesto" posle Grejema, još jedan Škot, Brus Rioč je uspeo konačno da ubedi Arsenal da otvori kasu. Tako je Venger već u prvoj sezoni zatekao Bergkampa i rekordno pojačanje Mersona, a već prve zime je dodao nepoznatog Anelku kako bi dodatno ojačao napad, slabiji deo tima. Rioč je smenjen pred samu sezonu, iza leđa su pregovarali sa Vengerom, pa su ga konsultovali i oko dovođenja Vijeire.\nTe prve sezone rođeno je rivalstvo sa Junajtedom jer je Francuz bio sušta suprotnost menadžerima u PL. Ferguson je bio poznat već po "fenu", Venger je tražio od igrača da ćute kada uđu u svlačionicu na poluvremenu, srede misli. Iako je bilo otpora, Dejvid Plat koji je u klub doneo iskustvo iz Italije i drugačiji pristup od englenskog je ubedio igrače da će napredovati promenom režima ishrane i odricanjem od štetnih navika.\nMožete da zamislite kako su Adams, Dikson, Vinterburn i ostali "mesari" iz odbrane dočekali treninge joge i pilatesa, samo na kraju karijere su svih zahvaljivali Vengeru jer im je produžio igračke godine.\nTa prva titula iz 1997-1998 se prečesto pogrešno proglašava za trijumf fudbala koji će kasnije proslaviti Arsenal. Naime, i sam Venger kaže da je krenuo od onoga što je najbolje, imao je 12 bodova zaostatka za Junajtedom u februaru, stigao do titule u maju pobedom protiv Evertona.\nAli, svoje prvo puno leto je obeležio dovođenjem igrača od kojih je znao šta da očekuje. Petit je formirao strašno partnerstvo sa Vieirom, Overmars rasteretio Bergkampa koji je na igru "Tobdžija" imao uticaj sličan onom koji je Kantona doneo Junajtedu.\nArsenal je te prve pune Vengerov godine oba puta tukao Mančester Junajted, uz to osvojili su i kup pobedom protiv Njukasla u finalu, jedino se videlo da tim nije naviknut na evropske zahteve, jer su u kupu UEFA eliminisani od PAOK-a.\nTe istorijske sezone Arsenal je primio više golova od Mančester Junajteda, i dao manje, ali bilo bi pošteno reći, da je Ferguson imao neuporediv kvalitet u odnosu na Vengera.\nČetiri godine kasnije kada je osvojena nova dupla kruna, tim je bio posve izmenjen, cilj je ostvaren, Francuz je ekipu koja je bila poznata po čestim crvenim kartonima, igri na gol manje, doveo do tima koji je postavio nove standarde u evropskom fudbalu. To je sezona u kojoj se za Adamsa, Vinterburna i sličnih igrača prešlo na Ešlija Kola, Lorena koji je iako ofanzivni vezni igrao desnog beka, Van Bronkhorsta, Ljungberga, Piresa i Anrija, da ne nabrajamo, već smo zaboravili Kanua i Viltorda.\nPo mnogo čemu, i Venger će to kasnije priznati, taj tim je u dosta stvari bio jači, nego onaj 2003. koji je završio sezonu bez poraza i u kome su već bili pokojni Rejes, Žilberto Silva, Sol Kembel, Kolo Ture...\nSvih tih godina se postavljalo samo jedno pitanje, Junajted ili Arsenal, dva tima su dominirala, vodila velike bitke koje su obeležili "picagejt" kada je, priča se Sesk Fabregas pogodio Fergusona parčetom pice, kada su se Kin i Viera potukli u tunelu, kada je Van Nistelroj pobegao igračima "Gunera" koji su ga vijali po hodnicima stadiona. Ferguson i Venger su se poštovali, mada nisu štedeli jedan drugog, a sam Francuz je priznao da pritisak PL pravi od menadžera "zveri". On je doživeo kompletnu transformaciju, od mirnog učenjaka postao je svadljiv, spreman na sukob sa svim i svakim.\nI pored dve duple krune i tri titule, Venger je izgubio bitku, zbog novca pre svega, njegov ogorčeni neprijatelj Murinjo je uneo nove metode, ali i novu krv u PL, iberijski način koji su doneli on i Benitez bio je pravi antipod Vengeru koji je ostao zarobljen u senci novog stadiona, želje da se pobeđuje lepo, taj koncept je poražen definitivno 2006. u finalu Lige šampiona, nikada posle toga, Arsenal nije bio dovoljno konkurentan Mančester Junajtedu i Ser Aleksu.\nDanas je to već davna prošlost, nešto što je obeležilo engleski fudbal na prelazu vekova, ona poslednja etapa pre nego što je PL postala najbolja liga na svetu. Ako pogledamo tih šest ili sedam godina rivalstva, Arsenal je sa manje novca i drugačijom vizijom uspeo da zavlada ostrvom, ali je Ferguson otišao dalje u prilagođavanju na kontinentalni fudbal i zahteve Lige šampiona, pokazale su to dve evropske titule, ali i dva finala protiv najbolje Barselone u istoriji.\nDanas su oba kluba daleko od nekadašnjih visina, Arteta koga je Venger u finišu karijere “izumeo” kao jednu vrstu Arsenalovog Ćavija, odnosno Ragnik koji stiže da popravi stvari u Mančester Junajtedu možda nemaju ni kvalitet, ni dovoljno vremena (u slučaju Nemca) da ostave pečat na svojim timovima. Na kraju krajeva u poslednjih deset godina, ova dva kluba su uzela jednu titulu i pala u drugi ešalon kvaliteta u PL.\nPre Fergusona, a delom i u njegovo vreme Mančester Junajted je teško izlazio na kraj sa Arsenalom. Dovoljno je reći da je tek Škot uspeo da okrene rezultat u broju pobeda i trofeja u korist “Đavola”, ali i njegov rezultat protiv Vengera je 23 prema 16, uz 10 remija. Najveća pobeda Ser Aleksa bila je eliminacija Arsenala iz Lige šampiona, ali poseban dan je onih 8:2 za Mančester Junajted u avgustu 2011. Prethodni meč je dobio Arsenal sa 1:0, ali posle toga Venger nikada više nije pobedio Fergija.\nIpak, u vreme najvećeg rivalstva, pre Čelsija, do 2005. Venger ima pozitivan skor, odnosno duplo više pobeda od Fergusona...\nNo, kako rekosmo sve je to slavna prošlost, dugo već ovaj meč ne odlučuje o trofejima.\nKirjos režirao najveće iznenađenje na AO!\nPRELAZNI ROK (21. januar) - Odbrojavanje počinje


Region: Novi proizvodi na energetskim berzama IBEX, SEEPEX i BSP\nEvropska energetska berza (EEX) objavila je da će 3. juna proširiti svoju ponudu na tržištima električne energije u Bugarskoj, Sloveniji i Srbiji, uvođenjem fjučersa za električnu energiju. Obračun i kliring novih proizvoda obavljaće European Commodity Clearing (ECC).\nUvođenjem novih fjučersa širi se ponuda EEX-a na tržištima u razvoju u centralnoj i jugoistočnoj Evropi, saopštio je EEX.\nNa taj način EEX će biti prisutan na 20 tržišta širom Evrope, čime će ojačati vodeću poziciju kao najveće evropsko kontinentalno tržište električne energije.\nPonuda uključuje fjučerse sa finansijskim poravnanjem za Sloveniju koji pokrivaju baznu i vršnu energiju na nedeljnom, mesečnom, kvartalnom i godišnjem nivou. Pored toga, uvode se i fjučersi za baznu energiju sa finansijskim poravnanjem za bugarsko i srpsko tržište, sa istim rokovima.\nU skladu sa sporazumom potpisanim između nemačke berze električne energije EEX i bugarskog IBEX, o saradnji na uključivanju fjučers ugovora za električnu energiju na bugarsko tržište u prvoj polovini 2019. godine, EEX će 3. juna početi trgovanje novim proizvodima, uvodeći nedeljne, mesečne, kvartalne i godišnje fjučerse za bazno napajanje, saopštio je IBEX.\nUvođenje bugarskih fjučersa najavljeno je u decembru 2018. godine.\nNedeljni, mesečni, kvartalni i godišnji fjučersi za 24-časovno napajanje, denomirani u evrima, biće zaključeni u skladu sa cenom obračunatom na DAM IBEX.\nS obzirom da je EEX, kao vodeća energetska berza u Evropi, integrisao proizvode električne energije na češkom tržištu PXE sredinom 2017. godine, berza je utrostručila obračunate količine električne energije u centralnoj i jugoistočnoj Evropi, rekao je Tobias Paulin, direktor za strategiju EEX-a.\n„Saradnja sa IBEX-om je još jedan odlučujući korak u razvoja tržišta električne energije u jugoistočnoj Evropi“, rekao je Paulin.\nIzvršni direktor IBEX-a Konstantin Konstantinov izjavio je da će povezivanje pomoći da se generišu važni dugoročni cenovni signali.\nPovodom predstavljanja fjučersa za srpsko tržište, u junu 2018. godine, direktor SEEPEX Miloš Mladenović izjavio je da će uvođenje novih proizvoda doprineti daljem razvoju likvidnosti i poverenja u srpsko spot tržište električne energije.\nIzvor: ibex.com, eex.com


DA LI MOŽEŠ DA POBEDIŠ OVU EKIPU – TREĆA SEZONA! – ВОЈВОЂАНСКЕ\nPozivamo Vas da prijavite Vašu ekipu za treći ciklus akcije„Da li možeš da pobediš ovu ekipu?” i odigrate utakmicu malog fudbala protiv ekipe Radnog centra ŠOSO „Milan Petrović”!\nVođeni osnovnom idejom unapređenja socijalne inkluzije mladih sa smetnjama u razvoju i odraslih osoba sa invaliditetom, na inicijativu Dnevnog boravka ŠOSO „Milan Petrović” sa domom učenika iz Novog Sada i uz podršku Novog kulturnog naselja, osmišljena je, i početkom marta 2018. godine započeta akcija: „Da li možeš da pobediš ovu ekipu?”.\nZajedničkim delovanjem Novog kulturnog naselja i Dnevnog boravka, građani tipične populacije iz lokalne zajednice su animirani, podsticani da se aktivno uključe u akciju, što je rezultiralo orgranizovanjem više od 30 sportskih (fudbalskih) susreta između tima Dnevnog boravka/Radnog centra i trinaest ekipa, raznovrsnih grupa građana, udruženja, preduzeća i ljudi dobre volje. Do sada je u akciji učestovalo više stotina građana Novog Sada dajući nemerljiv doprinos razvijanju klime prihvatanja osoba sa invaliditetom.\nU prethodne dve sezone akcije, fudbalske mečeve sa korisnicima Radnog centra odigrali su: Fudbalski klub Vojvodina, Odbojkaški klub Vojvodina, OPENS 2019, ekipa serije „Kurbla – Pozitivni mladi ljudi“, Exit Fondacija, Institut za javno zdravlje Vojvodine i brojne nevladine organizacije, udruženja građana, sportska društva i privatne kompanije.\nIzgradnjom savezništava sa lokalnim udruženjima građana, Dnevni boravak nastoji produbiti poverenje između Škole i društvene zajednice, a sve u cilju podizanja kvaliteta života samih korisnika Dnevnog boravka, uz naglasak na podizanje praga osetljivosti za potrebe i pobuđivanje interesovanja tipične populacije za potencijale i rezultate rada mladih sa smetnjama u razvoju i odraslih osoba sa invaliditetom.\nOhrabreni nesmanjenim interesovanjem sugrađana za akciju „Da li možeš da pobediš ovu ekipu?”, i ove godine započinje se novi ciklus sportskih susreta, a već na početku zakazan je veliki broj fudbalskih susreta i druženja sa novim „protivnicima”.\nSvi koji žele da se prijave za treću sezonu „Da li možeš da pobediš ovu ekipu” mogu to da učine na Fejsbuk stranici Novog kulturnog naselja.\nPosted in Novi Sad, SportTagged „Da li možeš da pobediš ovu ekipu?”


Bojović: Mala revolucija u plaćanju paušalnog poreza\nTanjug 20. februara 2020. 17:28\nBEOGRAD – Paušalci su ove godine prvi put poreska rešenja dobili u poreskom sandučetu na portalu Poreske uprave, a u NALED-u kažu da je taj novi elektronski sistem „mala revolucija“, jer će obveznici unapred znati tačan iznos poreza i doprinosa za obavezno socijalno osiguranje koji treba da plate, kažu u NALED-u.\nSada više ne moraju da idu u Poresku upravu, niti da čekaju rešenja u poštanskom sandučetu ili da ih preuzimaju u pošti, već mogu od kuće da pristupe novom sistemu putem kompjutera uz kvalifikovani elektronski potpis i elektronski plate porez.\nU NALED-u navode da se do sada dešavalo da poreska rešenja za paušalce kasne po nekoliko meseci, a da su se od ove godine sva poreska rešenja za paušalce našla u poreskim sandučićima do 20. januara, uz obavezu da porez plate do 18. februara.\nDirektorka za regulatornu reformu u NALED-u Jelena Bojović kaže za Tanjug da su paušalci dobili unapred rešenja sa iznosom poreza koji treba da plate.\nRanije im se, navodi, dešavalo da plaćaju određeni iznos pet-šest meseci nakon čega su tek dobijali rešenja kada su mogli da saznaju i da imaju neki dug i rok od 15 dana da ga izmire.\n„To se od ove godine više neće dešavati“, rekla je Bojovićeva.\nObjasnila je da su do sada poreski inspektori određivali visinu poreza i doprinosa, a sada to radi elektronski sistem po jasno utvrđenim kriterijumima, tako da softver opredeljuje iznose koji treba da budu plaćeni.\nNavela je da sada paušalci pomoću kalkulatora na sajtu Poreske uprave mogu da provere koji će iznos poreza biti u ovoj godini i iznosi koji se očekuju u naredne tri godine.\n„Tako da za naredne četiri godine imate neku predvidivost u poslovanju, pa znate koji su to porezi i doprinosi koje ćete plaćati u naredne četiri godine“, rekla je Bojovićeva.\nNovi sistem će, ističe, omogućiti veliku uštedu i vremena i resursa Poreske uprave, jer poreski inspektori koji su na tome radili do sada mogu da obavljaju poslove koji su mnogo neophodniji.\nJelena Bojović kaže da je još jedna značajna novina za paušalce koji tek počinju da obavljaju neku delatnost to što će odmah po prvoj registraciji dobiti poreska rešenja u roku od 48 sati.\n„Više ne moraju da podnose zahtev Poreskoj upravi i da traže da uđu u paušlani sistem, nego u roku od 48 sati od kada se prijave u APR-u od Poreske uprave dobijaju rešenje u svoje poresko sanduče“, rekla je Bojovićeva.\nTrenutno u Srbiji ima oko 110.000 paušalaca, od frizera, manikira, do obućara, delatnosti u IT, a od ove godine u tom sistemu su i računovođe.\n„Proširuje se i obuhvat delatnosti koje sada mogu da budu u sistemu paušala“, rekla je Bojovićeva i navela da je novina da i preduzetnici poput autolakirera i onih koji se bave popravkom automobila sada imaju mogućnost da budu u paušalnom sistemu oporezivanja.\nPored mogućnosti da pristupe poreskom sandučetu na portalu Poreske uprave ako imaju kvalifikovani elektronski potpis, druga opcija je da angažuju računovođu ili da ovlaste prijatelja koji ima kvalikfikovani elektronski potpis da pristupe njihovom rešenju.\nImaju, dodaje, mogućnost i da na kalkulatoru na sajtu Poreske uprave ukucaju svoju delatnost i potrebne podatke i da dobiju iznos poreza koji je potpuno identičan onom koji se nalazi na njihovom rešenju u poreskom sandučetu i plate već danas.


Popović: Srpski narod i njegove svetinje u Crnoj Gori su duboko ugroženi - Politika - Dnevni list Danas\nPočetna » Politika » Popović: Srpski narod i njegove svetinje u Crnoj Gori su duboko ugroženi\n14Piše: Beta 17. februara 2020. 17.41 Izmenjeno: 17.42\nCrna Gora, Nenad Popović, zakon o slobodi veroispovestiBeograd\n17. februara 2020. u 18.04\nA koga taj čovek predstavlja?\n17. februara 2020. u 18.31\nPa valjda Putina.\nZimovanje Jakobsfeldu kaže:\n17. februara 2020. u 18.35\nOn predstavlja KGB u vladi RS.\nA sta je sa crnogorskim svetinjama avetunjo jedna…\n17. februara 2020. u 18.09\nSve je više huškača i novokomponovanih usrećitelja srpskog naroda iznikli na talasima devedeseti koji su ih dobacili do Srbije iz Bosne i ostalih zapadnih krajeva,da rovare i profitiraju na grbači ovog jadnog naroda.Popoviću,gde nestade Minel?\n17. februara 2020. u 18.27\nI to narocito od ovakvih.\nPsi rata ne spavaju…\n17. februara 2020. u 19.31\nNe samo u Crnoj Gori, srpski narod je izuzetno ugrozen od nase vlasti.\nNedavno od Zlatibora Loncara a evo sad i od Nenada Popovica\nKakve veze ima ministar za tehnoloski razvoj N.Popovic sa ugozenoscu srba u susednoj drzavi Crnoj Gori. To je isto kao pricati o ugrozenosti leptira na Malti, bez ikakve argumentacije o tome. Kakva Srbija,takvi su joj i ministri -sve fikus do fikusa.\n17. februara 2020. u 21.40\nPopoviću dobro bi bilo da se pobrineš za prava Srba u Srbiji i ti i slični tebi, čistite smeće u svom dvorišti i ne virite kroz tarabu u tuđe dvorište dok je vašem smeće do guše koje ste sami stvorili.\n17. februara 2020. u 22.55\nKako može ovaj čovek da priča ljudi moj pa kako on može da ide u crnoj gori ljudi moj\nVeliki vernik Popovic. Jevandjelskim zivotom zivi\n18. februara 2020. u 08.17\n„Panamski papiri“ i „minel“… sve sto radi radi po diktatu?\nDa, ratni huškači, kao 90 -tih ! Crkvene mafije se otimaju za imovinu, a ovi rusofili podevaju decu na bratoubilački rat !


Procurio dokument sa sastanka koji tek treba da se održi: Angela, dosta je - Kuckaj\n03:31, 22. 01. 2022\nPočetna/Svet/Procurio dokument sa sastanka koji tek treba da se održi: Angela, dosta je\nBerlin -- Nemačka kancelarka danas u 14 sati održava sastanak s pokrajinskim premijerima o tome da li bi trebalo popustiti mere koje su na snazi već nekoliko meseci.\nBerlin — Nemačka kancelarka danas u 14 sati održava sastanak s pokrajinskim premijerima o tome da li bi trebalo popustiti mere koje su na snazi već nekoliko meseci.\nOpšti je zaključak da bi nemački političari više trebao da se usredsrede na to kako mere zaključavanja mogu postati suvišne, a ne da se prepiru oko toga kako da ih opravdaju, navodi hrvatski portal, i navodi pisanje nemačkog lista “Tagesšpigl”, koji nemačka sada “ima sve alate za okončanje krize na raspolaganju: vakcinaciju, testiranje, digitalno praćenje kontakata”. “Problem je što je premalo svega, presporo, prekasno”, navodi taj list.\nStoga se jasno kaže da današnji sastanak mora da bude zaokret.”Činjenica da je pandemija korone u zemlju došla pre godinu dana bila je viša sila. Politički odgovorni se više ne mogu pozivati na ovo. Ako pandemija i dalje dominira nad nama, to je propust države”, zaključuje se u tekstu u “Tagesšpiglu”.


Luda završnica u Bostonu, Vestbrukov osmi vezani tripl-dabl [VIDEO] - Sportska centrala\nLuda završnica u Bostonu, Vestbrukov osmi vezani tripl-dabl [VIDEO]\n8 feb 2019. 09:44\nU toku noći između četvrtka i petka odigrano je šest utakmica u okviru košarkaške NBA lige.\nSve je ,,prštalo“ u Bostonu noćas, gde su gostovali Los Anđeles Lejkersi. Ekipa iz grada Anđela je uspela da se vrati iz deficita od 18 poena koliko je bilo u drugoj četvrtini i preokrene susret sredinom treće deonice. Međutim, Seltiksi su ponovo vratili rezultat u njihovu korist, egal je bio do poslednje sekunde meča, da bi Radžon Rondo pogodio za dva uz zvuk sirene i tako doneo svojoj ekipi trijumf.\nIT HAD TO BE RONDO 🔥#SCtop10pic.twitter.com/PTMu5QlRVX\nNajefikasniji u redovima Lejkersa bio je Lebron Džejms sa 28 poena i sa po 12 skokova i asistencija ostvarivši tako tripl-dabl. Kajl Kuzma je ubacio 25, a Radžon Rondo 17, uz 10 asistencija. U redovima domaćina odličan je sa 24 poena, sedam skokova i osam asistencija bio Kajri Irving, dok je dabl-dabl zabeležio Džejson Tejtum sa 22 poena i 10 skokova.\nRasel Vestbruk je nosio svoju Oklahomu do trijumfa nad Memfisom na svom parketu. Tanderi su u trećoj deonici ,,ubacili u petu“ i razbili protivnika za ubedljivih 22 poena razlike na ovom susretu.\nPomenuti Vestbruk je došao do svog osmog uzastopnog tripl-dabla pošto je meč okončao sa po 15 poena i asistencija, te 13 skokova. Pol Džordž je pridodao 27. U ekipi Memfisa istakao se Džaron Džejskon Junior sa 27 poena.\nIndijana Pejsers – Los Anđeles Klipers 116:92\nOrlando Medžik – Minesota Timbervulfs 122:112\nAtlanta Hoks – Toronto Reptors 101:119\nBoston Seltiks – Los Anđeles Lejkers 128:129\nOklahoma siti Tander – Memfis Grizlis 117:95\nPortland Trajlblejzers – San Antonio Spars 127:118


Srpska ćutnja o Tomašici - Kozarac.ba\nListanjem dnevne štampe u Srbiji otkrivamo da se nije mogla pronaći vest, a ako jeste ona je bila dobro skrivena, da je predsednik Haškog suda Teodor Meron posetio Tomašicu kraj Prijedora, za koju se pretpostavlja da je najveća nedavno otkrivena masovna grobnica na teritoriji BiH. Tim tragom smo se upitali: kako je u Srbiji uopšte plasirana ta vest o najvećoj otkrivenoj masovnoj grobnici i o strašnim zločinima koje ona krije?\nZna li se u Srbiji da se u bivšem rudniku kraj Prijedora otkopavaju ostaci ubijenih Bošnjaka i Hrvata i da je procena da se tu nalaze leševi više od 800 onih koji su ubijeni u obližnjim logorima ili ispred svojih domova u tom delu BiH, sada u okviru Republike Srpske. Dušan Komarčević je pitao Beograđane znaju li za Tomašicu.\nAko Beograđani koje smo slučajno sreli u centru grada ne znaju, da li znaju oni koji se bave ratnim zločinima iz 90-te? Pozvali smo Savu Štrpca iz Dokumentacionog centra Veritas, koji doduše prikuplja podatke o zločinima u Hrvatskoj, ali koji po prirodi svog posla, pretpostavili smo, uočava vesti i o otkirvenim grobnicama u susedtvu.\nDinko Gruhonjić, predsednik vojvođanskog drštva novinara koji istražuje medijsko praćenje suočavanja sa ratnim zločinima kaže za RSE da je on vesti o Tomašici čitao na bosanskim i hrvatskim sajtovima, jer u domaćim medijima, kaže Gruhonjić, “očigledno postoji konsenzus da se ne piše. Valjda se misli da će, ako se o tome ne piše, to samo od sebe nestati. To je jedna konstanta, tako da imamo generacije mladih ljudi koji sistemski stiču, ne svojom krivicom, pogrešnu sliku o našoj nedavnoj prošlosti, što će nas definitivno skupo koštati u budućnosti.”\nLazar Stojanović iz REKOM-a ne smatra da je problem samo u medijima, on skrivanje istine o zločinima ili društvenu ravnodušnost prema istini o događajima u 90-im, stavlja u širi kontekst.\n“Postoji još uvek nedefinisan odnos vladajuće stranke, državnog aparata prema sopstvenoj prošlosti. A ona je neposredno povezana, kao sijamski blizanci, sa prošlim ratom i sa našom prošlošću. To je jednostavno jedna mimikrijska strategija koju nacionalisti imaju u odnosu na prošli rat i mislim da će to da nas prati do biološke smrti čitave te generacije koja je u tome učestvovala”, ocenjuje Stojanović.\nU Bosni i Hercegovini se još uvek traga za oko 7500 nestalih. Na području Bosanske krajine do sada je otkrivena 131 masovna grobnica, od čega u Prijedoru i okolini 61. Oko Prijedora je tokom rata bilo 59 logora, a do sada je utvrđeno da je na ovom području ubijeno blizu 3.500 osoba, mahom bošnjačke i hrvatske nacionalnosti. Iza ovih brojki kriju se tragedije mnogih porodica u BiH. Kriju se monstruozni detalji o zločinima.\nO Tomašici se može saznati, na primer na sajtu Peščanika u jednom od retkih članaka posvećenih Tomašici, da se smrad zločina osećao dve decenije u obližnjem rudničkom naselju da sje lokalno stanovništvo više puta tajno intervenisalo kod nadležnih, tražeći izmeštanje grobnice zbog nesnosnog smrada leševa koji je do naselja dolazio i putem podzemnih voda.\nMože se saznati da je beleška o Tomašici iz Mladićevog ratnog dnevnika od 27. maja 1993, pročitana nedavno u Hagu, deo u kome se navodi da je lokalni šef policije zatražio pomoć od Mladićeve vojske da ukloni oko pet hiljada leševa prethodno zakopanih u rudniku. Mladić zapisuje da je namera bila da se to „utrapi vojsci“, a da se leševa reši spaljivanjem, mlevenjem ili na neki drugi način.\nTo su istine koje se mogu saznati o zločinima a koje u Srbiji retko ko, ko nema pristup internetu, ima šanse da pročita.


Novosadska liga: Prekinut meč Slavije i Futoga, Bukovčanima još tri boda | Novosadski informativni portal 021\nNovosadska liga: Prekinut meč Slavije i Futoga, Bukovčanima još tri boda\n10:55 > 10:59\nUtakmice Novosadske lige, petog ranga domaćeg fudbala, odigrane su za vikend.\nPred nama je zanimljiva niželigaška jesen, a mnogi timovi imaju ambiciju da se dokopaju pozicije koja ih vodi u viši rang.\nSlavija je imala dobar prolećni deo prošle sezone, a sada je otvorila sezonu sa dve pobede. Za vikend su na domaćem terenu savladali Futog, rezultatom 3:0.\nMeđutim, poslednja upisana pobeda nije došla toliko zbog igre koliko zbog činjenice da je protivnik na Salajku došao sa devet igrača. Odigrali su poluvreme i posle trećeg gola, tri igrača Futoga su se u roku od jedne minute požalili na povrede i meč je prekinut.\nOmladinac je upisao prvu pobedu u sezoni, savladavši Petrovaradin rezultatom 3:0. Dvostruki strelac za domaće bio je Žeželj, a u strelce se upisao i Bjelobaba.\nSa dve pobede sezonu su otvorili i Bukovčani. U drugom kolu Fruškogorski partizan je, na gostovanju u Novom Sadu savladao Crvenu zvezdu, rezultatom 2:1. Bilo je nerešeno na poluvremenu, a onda je Dević drugim pogotkom doneo tri boda Fruškogorskom partizanu.\nU ostalim utakmicama igrali su Bačka 1923 - Tatra 1:3, Jugović - Šajkaš 0:0, ŽSK - Borac 2:1, TSK - Jedinstvo 2:1, Dinamo - Fruškogorac 2:0.\nPrva na tabeli je Slavija sa šest bodova, a isti broj poena ima i Fruškogorski partizan. Na trećem i četvrtom mestu na tabeli su Šajkaš i Tatra. Na dnu tabele nalaze se Petrovaradin, Jedinstvo i Futog.\nVIDEO: Proleter upisao prvu pobedu, odlična partija Petrića\nVojvođanski jug: Kanarinci slavili u gradskom derbiju, Jedinstvo srušila dva penala\nVIDEO: Mladost remizirala u "investitorskom derbiju"


OBJAVLjENA ANALIZA „DOSTUPNOST USLUGA I MERA PODRŠKE ZA DECU ROMSKE NACIONALNOSTI NA LOKALNOM NIVOU“\nTim za socijalno uključivanje i smanjenje siromaštva Vlade Republike Srbije je objavio analizu „Dostupnost usluga i mera podrške za decu romske nacionalnosti na lokalnom nivou“. Analiza obuhvata usluge koje su dostupne deci do 18 godina starosti u oblasti socijalne, obrazovne i zdravstvene zaštite, kao i usluge/mere koje sprečavaju diskriminaciju dece romske nacionalnosti.\nKao jedan od doprinosa praćenju sprovođenja Strategije za socijalno uključivanje Roma i Romkinja u Republici Srbiji za period od 2016. do 2025. godine, Tim za socijalno uključivanje i smanjenje siromaštva, u saradnji sa Savetom za prava deteta Vlade Republike Srbije, pokrenuo je izradu ove analize sa ciljem da pruži odgovor na sledeća ključna pitanja:\nDa li strateški i zakonski okvir u Republici Srbiji daje osnov za unapređenje položaja dece romske nacionalnosti?\nŠta su preduslovi za ispunjavanje strateških i zakonskih prioriteta na lokalnom nivou za unapređenje položaja dece romske nacionalnosti?\nKoji su ključni izazovi i kapaciteti za razvoj, sprovođenje i praćenje usluga i mera za decu romske nacionalnosti na lokalnom nivou?\nNa osnovu analize sadržaja relevantnih dokumenata na nacionalnom i lokalnom nivou i na osnovu istraživanja s predstavnicima organizacija civilnog društva, nastale su preporuke za unapređenje dostupnosti mera podrške za decu romske nacionalnosti na lokalnom nivou, kako bi se obezbedila efikasnija primena nacionalnih strateških opredeljenja i unapredio položaj dece romske nacionalnosti u Republici Srbiji.\nU ovoj analizi su prikazani ključni aspekti koji utiču na dostupnost usluga i praćenje efekata sprovođenja mera podrške, pre svega na lokalnom nivou.\nAnaliza „Dostupnost usluga i mera podrške za decu romske nacionalnosti na lokalnom nivou” je dostupna na http://socijalnoukljucivanje.gov.rs/wp-content/uploads/2020/04/Dostupnost_usluga_i_mera_podske_za_decu_romske_nacionalnosti_na_lokalnom_nivou.pdf\nIzvor: Tim za socijalno uključivanje i smanjenje siromaštva Vlade Republike Srbije i Koordinaciono telo


Univerzitet za permanentno obrazovanje: STRUKOVNO OBRAZOVANJE\nStrukovno obrazovanje je kompaktno je i traje 6 meseci, podeljeno je u dva semestra.Svi programi sastavljeni su tako da uključuju opšti deo (prvi semestar) i specijalizovani deo (drugi semestar) koji se odnosi samo na odabran profil. Opšti deo osigurava Vam upoznavanje sa osnovama svega iz IT domena i služi kao platforma na osnovu koje se usko specijalizujete u zavisnosti od izabranog profila. Ovakav način rada obezbeđuje pouzdanu osnovu koja omogućava nadogradnju, bez rupa u znanju.\nZnanja i veštine za napredan rad na računarima izučavaju se kroz mnoštvo nastavnih jedinica na ukupno 150 časova. Zbog tolikog intenziteta, kod nas ćete steći realnu stručnost u radu sa IT tehnologijama.\nPred vama je 10 programa, izaberite jedan za koji imate najviše interesovanja.


Zamenik predsednika Srpske radikalne stranke (SRS) Aleksandar Šešelj izazvao je pravu buru kada je na zasedanju Parlamentarne skupštine Saveta Evrope poručio da Evropa mora da prestane sa rusofobijom i antiruskom histerijom!\nNa sednici prvog dana letnjeg zasedanja, koja je trajala do ranih jutarnjih sati, Parlamentarna skupština Saveta Evrope donela je rezoluciju kojom su Rusiji priznata sva prava i vraćeno joj pravo glasa, prethodno odbacivši više od 220 ukrajinskih i britanskih amandmana, saopšteno je iz Srpske radikalne stranke.\nU svom obraćanju članovima Parlamentarne skupštine, Aleksandar Šešelj je naveo da je cilj Saveta Evrope pre svega zaštita demokratije i vladavine prava, ali da se, kako je naveo, u poslednjih pet godina u njemu donose nedemokratske odluke.\n“Kako drugačije objasniti oduzimanje prava glasa državi članici. Već pet godina u Savetu Evrope ne postoji drugo mišljenje” - rekao je Šešelj i dodao da je već pet godina Krim je jedna od najvažnijih tema u Savetu Evrope, iako to pitanje nije u njegovoj nadležnosti.\nŠešelj je ocenio da iz primera Krima može mnogo da se nauči.\n“Možemo da se uverimo šta je demokratija, šta je referendum, i kako referendum izgleda kada ljudi glasaju slobodno. Građani Krima su doneli odluku, jer nisu hteli da budu spaljeni kao njihovi sunarodnici u Odesi. Odmah zatim su se vratili u otadžbinu. Evropa mora da prestane s rusofobijom i antiruskom histerijom. Neprijatelj Evrope i sveta je fašizam, a Rusija nas je već jednom spasila od fašizma” - zaključio je Šešelj.\nO svim karakteristikama “srpskog čuda” od naoružanja, pročitajte OVDE.


Na prvoj sednici Saveta Srednjobanatskog upravnog okruga u 2019. godini razgovaralo se o predstojećim javnim pozivima Nacionalne službe za zapošljavanje, realizaciji vladinog projekta „Ažuriranje adresnog registra” i situaciji u vezi Afričke kuge svinja.\nSednicu je održala načelnica Srednjobanatskog upravnog okruga Snežana Vučurević, a prisustvovali su gradonačelnik Zrenjanina Čedomir Janjić, direktorka Nacionalne službe za zapošljavanje, Filijala u Zrenjaninu, Tatjana Mijatović, kao i predsednici opština Žitište, Sečanj, Novi Bečej i Nova Crnja.\nDirektorka NSZ – Filijale u Zrenjaninu Tatjana Mijatović, informisala je prisutne članove Saveta o javnim pozivima za zapošljavanje koje će ova služba raspisati do kraja februara i saopštila podatak da u Srednjobanatskom okrugu ima trenutno 10.400, a u gradu 4.700 nezaposlenih.\n– Planiramo da javne pozive ispromovišemo u svim opštinama Srednjobanatskog okruga, odnosno da dođemo do svakog poslodavca koji nije do sada koristio naše mere. Iz tog razloga smo se danas sastali da napravimo plan kako ćemo ove mere promovisati, a u toku je podnošenje zahteva lokalnih samouprava za sufinansiranje – rekla je Tatjana Mijatović.\nDruga tema sednice Saveta odnosila se na aktuelnu situacija u vezi opasnosti od širenja Afričke kuge svinja i merama koje su preduzete i koje će se još preduzimati na polju otkrivanja, sprečavanja i suzbijanja ove zarazne i neizlečive bolesti svinja na teritoriji lokalnih samouprava u Okrugu.\n– S obzirom na to da je ova bolest proširena na teritoriji Rumunije, da je zahvatila temišvarsku regiju i približila se granici, pojavila se mogućnost da se pojavi i u našoj zemlji. Ministarstvo poljoprivrede je 1. februara izdalo naredbu o preduzimanju preventivnih mera za sprečavanje, praćenje i iskorenjavanje ove zarazne bolesti. Što se tiče Srednjobanatskog upravnog okruga, za sada nema registrovanih slučajeva ove bolesti. Mere za sprečavanje su na visokom nivou, a sve veterinarske inspekcije, stanice u svim naseljenim mestima, pa i lovačka društva su na terenu i prate sprovođenje naloženih mera. Priprema je odrađena veoma dobro, a to da li će se zaraza pojaviti nije moguće predvideti. Važno je istaći da virus nije opasan za ljude i druge životinje – izjavila je Snežana Vučurević.\nNa kraju sednice, razmatrana je tema vezana za implementaciju Projekta Vlade Republike Srbije „Ažuriranje adresnog registra” koji se odnosi na to da sve ulice dobiju ime, a svaka kuća broj.\n– Republički geodetski zavod je izradio elaborate uličnog sistema, a sve lokalne samouprave iz našeg okruga su ih preuzele. Jedna od faza je usklađivanje elaborata sa katastrom, zatim dodeljivanje naziva ulicama i dodeljivanje brojeva. Ovaj projekat je veoma važan zbog uvođenja u baze podataka svih stanovnika, ali i privrednih subjekata – zaključila je Snežana Vučurević.\nTagovi afrička kuga svinjasnezana vucurevicSrednjobanatski okrugVesti Zrenjanin


Varheji: EU mora održati obećanja Zapadnom Balkanu | EurActiv Serbia\nVarheji: EU mora održati obećanja Zapadnom Balkanu\nEvropski komesar za proširenje Oliver Varheji rekao je da bi građani Zapadnog Balkana mogli izazvati narednu migrantsku krizu, ako Evropa dopusti da njena obećanja o proširenju propadnu i pozvao EU da pojača saradnju sa zemljama Zapadnog Balkana po pitanju migracija.\nU intervjuu za Mađar Nemzet, Varheji je rekao da je avganistanska kriza pokazala "koliko su ozbiljne posledice ako nema čvrstine i doslednosti u geopolitičlkim odlukama".\n"Moramo održati obećanja Zapadnom Balkanu. Za mene je to jedna od najvažnijih pouka situacije u Avganistanu" rekao je Varheji, prenela je agencija MTI.\n"Zamislimo šta bi se dogodilo da se pristupni proces naših partnera sa Zapadnog Balkana još više razvuče i da se - iz nekog geopolitičkog razloga - na kraju ne dogodi ono što smo obećali", rekao je Varheji.\nOn je dodao da je "geografski, Zapadni Balkan Evropi mnogo bliži od Avganistana" što znači da "integracija tog regiona mora biti evropski prioritet".\nGovoreći o samitu EU i Zapadnog Balkana koji je zakazan za oktobar, komesar je rekao da se raduje što će videti koji bi delovi evropskih planova za ekonomski razvoj regiona mogli početi da se primenjuju.\n"Cilj je podržati dugoročnu stabilnost i mir u tom regionu", dodao je.\nKada je reč o Srbiji, Varheji je rekao je da je na državama članicama EU da li će gotovo sva pristupna poglavlja biti otvorena pre kraja godine.\nZa pristupanje Albanije i Severne Makedonije, Varheji je rekao da obe zemlje ispunjavaju sve kriterijume za početak pregovora o pridruživanju.\nU intervjuu za Mađar Nemzet Varheji se založio i za "novu vrstu partnerstva" EU sa Turskom i u ekonomskoj saradnji i po pitanju zajedničkog rešavanja migrantskog pitanja.\nGovoreći o situaciji u Avganistanu i naporima za sprečavanje novog talasa migranata, Varheji je ukazao da je ključna razlika od situacije iz 2015. to što sada još nije kasno da se kriza spreči.\n"Ali to zahteva da preduzmemo prave korake, izvučemo pouke iz 2015. i koncentršemo se na prevenciju", rekao je Varheji.


Upoznajte se bolje sa Srbijom 2020, pre nego što brzopleto reagujete na zahteve kompromitovane grupe ljudi koja je zarobila koncept demokratske opozicije u Srbiji - Centar za evroatlantske studije - CEAS\nNapisano 18 jul 2020 .\nNajnoviji zahtev šarolike grupe struktura iz Srbije navodno pro demokratski orijentisanih a zasigurno pro-kremaljski nastrojenih, kojih čini se ima više nego što sve zajedno imaju članova, čije procene očito uvažavate a ideje o dodatnom angažmanu Evropske komisije podržavate, zahtevaju dublju analizu njihovog profila i partnera, bolje poznavanje aktuelnih dešavanja i trendova u Srbiji i sličnih primera iz nedavne prakse delovanja Evropske komisije na Zapadnom Balkanu. Apsurdno je da ih baš gore spomenuti navode kao adekvatne mehanizme koje mogu biti primenjeni u Srbiji, a vi podržavate.\nStvaranje iluzije imanja više aktivista i simpatizera je legitimna u borbi protiv autoritarnog režima, i mi smo u Otporu to radili kad smo se nenasilno borli protiv Miloševića. No, ona je vrlo upitna ako time dovodi u zabludu dobronamerne predstavnike evropskih tela i drugih aktera koji procenjuju stepen demokratizacije Srbije, pokušavaju da identifikuju slabosti i traže načine za njihovo prevazilaženje.\nSituacija postaje još nezgodnija ako se spomenuti koji se navodno bore za poboljšanje demokratskih praksi, sami koriste nedemoktarskim metodama i zloupotrebljavaju neusklađene zakone da bi ostali u parlamentu, navodno kao nezavisni poslanici, i time javnost, a izgleda i vas ili vam ta okolnost ne smeta, dovodili u zabludu o statusu novih neparlamentarnih grupacija čiji su istovremno lideri ili istaknuti članovi.\nSituacija postaje apsurdna i dovodi u pitanje dombronamernost onih koji ih podržavaju, pa i vas, kada se u obzir uzmu njihove veze i dugogodišnja saradnja sa raznim strukturama iz Rusije, zemlje globlano poznate kao “bastiona demokratije i slobode medija”. Proverite, nije teško, možete pogledati i seriju izveštaja Centra za evroatlantske studije (CEAS) iz Beograda, orgnizacije na čijem sam čelu, o tome. Niko ih nikad nije demantovao ili dokazao da u njima ima išta netačno, ni ruski akteri ni ovi čije zahteve podržavare a ocene o stanju demokratije i medija u Srbiji 2020. godine smatrate validnim.\nRaspitajte se o saradnji Mlađana Đorđevića, alfe i omege Saveza za Srbiju, sa ženom Dimitrija Medvedeva; o posetama ilegalno aneksiranom Krimu; o podršci i saradnji sa onima koji su osuđeni za pokušaj terorizma Crnoj Gori, upravo u periodu pre njenog pristupanja NATO; o saradnji sa Vojnim sindikatom Srbije, takođe bliskom kremaljskim strukturama, koji godinama na takozvanim pro-demokratskim demonstracijama, uključujući i ove poslednje u kojim su sve očitiji ruski tragovi, proziva na neustavno i nezakonito delovanje pripadnika vojske i policije ( Šta mislite ima li to veze sa načinom reakcije policije, koja jeste bila neprimrena u nekoliko okolnosti naravno, imaju li oni saznjanja koja mi nismo mogli javno čuti?); o slučajnosti da upravo oni iznose iste ideje o formiranju prelazne vlade u Srbiji kao što iznosi Jevgeniji Primakov, sada ne samo poslanik Dume već i direktor državnog Rostrudnječestva, čovek koji je sa takozvanom Ruskom humanitarnom misijom, koju delom finansira Ruska Federacija, došao u Srbiju samo dan po kosovskom uvođenju taksi na robu iz Srbije i Bosne i Hercegovine dok je na rafovima još bilo i svežih mlečnih proizvoda, da spomenem samo deo iz tog aspekta njihovog delovanja.\nČlanovi spomenute Misije su tvrdili da će zbog već navodno nastale humanitanre katastrofe nasilno ući na Kosovo a ako bude sprečeni biće to dokaz “albanskog ljudožderstva”. Proverite zalaganje za transparentnost aktivnosti Marinike Tepić, liderke Saveza za Srbiju, na osnovu izvora iz Obaveštajne agencije ruskog Generalštaba (GRU, i dalje u upotrebi radi lakšeg razanavanja), Nadam se da zanate šta GRU znači i šta radi, ne samo na Zapadnom Balkanu već i u Velikoj Britaniji na primer, ili vam i to ne smeta i nije bitno. Inače, nije predsednik Vučić i autoritarni SNS prodao u bescenje gasnu i naftnu industriju Srbije Rusiji, već gore potpisani lideri mikro stranka koji su vam se obratili za pomoć, a vi im je brzopleto dali, derivati nekadašnje Demokratkse stranke dok je ona bila na vlasti.\nPodrška zahtevima gore spomenutih navodnoj posvećenosti borbe protiv zarobljene države i medija ide i dalje od apsurdnog i upitnog pravo u tendencizno i nefer prema Srbiji 2020. godine ako se uzme u obzir homofobno i rasitičko ponašanje osnivača SzS Dragana Đilasa, od izjava o stepenu sloboda koje pripadnici LGBT zajednice koje, po njemu, on a ne ljudska prava određuju i njegovo ponašanje prema Romima dok je bio gradonačelnik Beograda; podrška nacisti Dimitriju Ljotiću drugog samoproglašenog lidera “demokratkse opozicije” Boška Obradovića, koji vam je takođe među ključnim izvorima o stanju demokratije i medija u Srbiji; homfobne i misogine izjave još jednog lidera čije zahteve podržavate Željka Veselinovića iz Sindikata Sloga prema našoj premijerki Ani Brnabić, gej osobi.\nSpomenuti su, inače, bili apsolutno nemi na tabloidni linč organizacija civilnog društva u Srbiji od pre nekoliko godina. Stanje u medijima procenjuju isključivo s aspekta toga kako su oni u njima tretirani, pa ih nikada nećete na primer čuti da im smeta kako izveštava Sputnjik ili što ga glavna urednica lokalnog ogranka ovde uporno predstavlja kao srpski mediji a ne ispostavu zvanične Moskve.\nVaša podrška njihvoj ideji da se i za Srbiju sprovede proces procene stanja i medijacije poput onog koji je u Makedoniji radila Pribeova komisija, previđa ključnu okolnost- tamo je tada u opoziciji bila SDSM uistinu pro demokratski i evropski orijentisana stranka, a na vlasti kompromitovani režim sa bliskim vezama sa Moskvom koji se protivio sporazumu o imenu koji bi otključao vrata evroatlantskih integracija tadašnje Makedonije, kao najboljeg načina nastavka demokratizacije i unapređenja podele vlasti i demokratske kontrole sistema bezbednosti.\nU Srbiji 2020. godine situacija je obrnuta. Aktuelni režim pokušava da nađe kompromis između novog statusa Kosova i nastavka evropskih integracija koje bi pomogle jačanju vladavine prava i unapređenju medijske slike.\nKvazi demokratska opozicija koju vi podržavate, ne zaboravimo čak ni u Srbiji 2020. godine sama reč opozicija nema vrednosnu konotaciju ona može biti i dekadentnija i nedemokratičnija od vlasti, kompromis koji bi imao verifikaciju u parlamentu uporno naziva izdajom. Upravo time a ne stanjem u borbi protiv COVID-19 oni mobilišu nasilne demonstrante i vrlo verovatno organizovano porvociraju policiju, što su primetile i ambasade SAD i Norveške ovde, ali se čini da su vam one manje relevantni izvori o situaciji u Srbiji nego gore navedeni, što dodatno brine. Šta je tu podrška demokrartskim procedurama, prvo ili drugo? Šta je tu u interesu evroatlantskog sveta a šta u interesu Rusije?\nPoštovani, nemojte zbog svojih antagonizama i površnosti, ili zbog de facto realizacija skrivenih agenda nekih EU prestonica koje ne žele Srbiju u EU pod bilo kojim okolnostima taman i da sutra prizna Kosovo bez ikakvih ustupaka, biti korisni idioti usitinu autokratskih režima poput onog u Moskvi, ili sistemski nefunkcionalnih poput onog u Prištini, koji brutalno zlopotrebljava privilegiju žrtve, čiji taoci polako svi postajemo.\nSadašnjim načinom javnog delovanja, nehotice ili namerno pridružili ste se seriji drugih Zapadnih novinara, komntatora i donosilaca odluka koji već dve godine, od nagoveštaja mogućnosti korekcije administrativne linje kao elementa multidimenzionog sporazuma Beograda i Prištine, iznose seriju netačnih okolnosti o Srbiji, a previđaju, namerno ili slučajno, mnoge dobre trendove.\nAko ste i dalje iskreno posvećeni pomoći mojoj zemlji da se demokratizuje i popravi stanje u medijima, a neupitno je da tu ima još mnogo hitnog posla, i dublje integriše u evroatlantske strukture, verujem da će ćete se odazvati pozivu da aktivno pratite predstojeću 8. Beogradsku NATO nedelju, tradicionlnu visoku međunarodnu konferencije koju CEAS organizuje dva puta godišnje.\nOvogodišnji skup održava se pod sloganom Ovo smo mi. Za više informacija o sjajnim govornicima od Baibe Braže, pomoćnice Generalnog sekretara NATO, izvestioca EP za Srbiju Valdimira Bilčika, komandanta KFOR Mikaela Rsijia, podpredsednika Skupštine RS Vladimira Marinkovića, izvršnog potpredsednika Atlantskog Saveta SAD Dejmona Vilsona, da spomenem samo neke, i temama informišite se i registrujte na https://natoweek.rs/sr/.\nUpoznajte se i sa Srbijom 2020. godine kojoj gore potpisani čije porcene uvažavate i zahteve podržavate ništa nisu doprineli, štaviše aktivno te trendove opstruiraju. Čućete o: našem unapređenju odnosa sa velikom demokratskom zemljom SAD; podršci javnosti Srbije jačanju tog procesa i stavu o srodnim temama na osnovu najnovijeg istraživanja koje smo sproveli sa uglednom istraživačkom kućom CESID na reprezentativnom uzorku; planovima za produbljivanje i proširenje saradnje sa NATO, te na osnovu još jednog novog obimnog istraživanja kako su pojedini akteri političkog života u ovim temama govorili tokom izborne kampanje.\nPoštovani, videćete da ni medijska slika nije onakva kakvom je sada i vi, ne samo oni čije zahteve podržavate, predstavljate, o čemu je CEAS takođe izveštava godinama. Ni nalaze tih izveštaja, kao ni onih o ruskom uticaju koji ide iza leđa aktuelnog Beograda niko nikad nije uspeo da demantuje.\nRuski tragovi evidentni su i u aktulenim, na sreću poropadajućim, nasilnim demonstracijama čije se izbor trenutka održavanja, u sred novog ciklusa pregovora sa Prištinom, i način reralizacije poklapaju sa opasnim prethodnim pokušajima nedemokratskih pro-kremaljskih struktura da zaustave napore postizanja sporazuma o imenu sa Grčkom u tadašnjoj Makedoniji ili članstvo Crne Gore u NATO, od pokušaja nasilnog upada u parlamente do provokacija policije.\nPoštovani, kompromis Beograda i Prištine, koji bi i Srbiju zadržao na putu jačanja integrisanja u evoratlantki svet, što Srbija na čelu sa predsednikom Vučićem i premijekrom Brnabić pokušava da ostvari na osnovu vrlo validnih argumenata a nekad i poteza koje njihovi birači nužno ne podržavaju, je najbolji, verovatno i jedini, način nastavka sistemskog poboljšanja stanja u oblastima vladavine prava i medija, a ne njegovo stalno diskreditovanje i to u saradnji s kvazidemokratskim i vrednosno vrlo kompromitovanim strukurama bliskim Kremlju.\nJelena Milić, Beograd, 18. juli, 2020. godine\nAutorka je dirktorka Centra za evroatlantske studije (CEAS) iz Beograda i članica tima eksperata Atlantskog Saveta SAD za borbu protiv dezinformacija\nOznake: Viola von Cramon-Taubadel, Evropska komisija, Tanja Fajon, Klemen Groselji


Jeftini letovi iz Afganistana za Uzbekistan - Avionske karte Afganistan Uzbekistan - eSky.ba\nLetovi za Uzbekistan\nLetovi iz Afganistana za Uzbekistan\nPretražite letove iz Afganistana za Uzbekistan\nProvjerite najbolje ponude letova iz Afganistana za Uzbekistan\n✔ Postoje li posebne ponude za letove iz Afganistana za Uzbekistan na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Uzbekistan?\n✔ Ako rezerviram let iz Afganistana za Uzbekistan, mogu li rezervirati ujedno i smještaj?\n✔ Koje avio-kompanije nude letove iz Afganistana za Uzbekistan?\nBudite sigurni, da na eSky.ba ponuda letova iz Afganistana za Uzbekistan uključuje ne samo niskotarifne avio-kompanije, već i one koje su specijalizirane za visoki standard.


SDA: Namjenska industrija nastaviće da radi po zakonu | BL Portal\nStranka demokratske akcije /SDA/ je, reagujući na izjavu predsjedavajućeg Predsjedništva BiH Milorada Dodika da treba provjeriti informacije o ilegalnom planu proizvodnje oružja i municije u fabrikama koje su pod kontrolom SDA, saopštila da će namjenska industrija u BiH nastaviti da radi i razvija se u skladu sa zakonima i propisima.\nU saopštenju iz SDA su izjave Dodika da SDA popisuje vojno sposobne Bošnjake i zloupotrebljava namjensku industriju ocijenjene kao “vrlo opasne besmislice”.\nSDA je optužila Dodika da opstruiše formiranje Savjeta ministara i rad Predsjedništva BiH, te da se pokušava opravdati najava uvođenja rezervnog sastava policije u Republici Srpskoj i skrenuti pažnja sa presude prvom predsjedniku Srpske Radovanu Karadžiću.\nDodik je danas u Mostaru rekao da treba provjeriti informacije da postoji ilegalan plan proizvodnje oružja i municije u fabrikama koje su pod kontrolom SDA, kao i da obavještajna služba i komisije te stranke popisuju vojno sposobne Bošnjake.\nDodik: “Plan SDA da se u fabrikama ilegalno proizvodi oružje i municija” https://t.co/vH5Ct0JwUA


Luksuz i stil Monterej aukcije | Mojauto\nLuksuz i stil Monterej aukcije\nM.I.\t| 21. 07. 2015. - 12:30h 12:32h | Komentara: 2\nOd 13-15 avgusta, neki od najlepših, najluksuznijih i najskupljih automobila iz raznih era industrije će biti okupljeni na jedinstvenoj Monterej aukciji u Kaliforniji.\nFrancuska: Dragoceni automobili posle pola veka na aukciji\nSotebijeva Monterej aukcija klasičnih automobila se svake godine održava u\ntandemu sa Pebl Bič "Concours d’Elegance" događajem i privlači najbogatije kolekcionare. Prošlogodišnja aukcija je oborila rekord sa 143 miliona dolara vrednim prodajama, a organizatori su ubeđeni da će ovogodišnji događaj prevazići tu cifru.\nPod čekić će ovog avgusta otići neki od istinskih klasika automobilskog sveta, ali i skupoceni noviji modeli, a u nepreglednom moru prelepih modela, mi izdvajamo 20 primeraka koji će sigurno privući najviše pažnje ovogodišnjih posetilaca.\nNa prestižnim automobilskim aukcijama uvek možete da očekujete Ferari "250GT" koji, u idealnom stanju poput ovog primerka, bez problema dostižu sedmocifrene cene.\n2006 Bugatti Veyron 16.4 “001”\nSvim ljubiteljima brzine je jasan značaj "vejrona" za industriju, a od mnogo verzija i modela, na ovogodišnjem Montereju se nudi prvi serijski model ikada sa samo 1.200 pređenih kilometara.\nOva popularni trkač se proizvodio od 1955 do 1957, a izgrađeno je oko 1,850 jedinica sa 1.6-litarskim motorom od 60, odnosno 75KS.\nOva lagana verzija legendarnog modela se svidela kolekcionarima koji su voleli brzinu, a s obzirom da je proizvedeno samo 29 primeraka, sigurno će privući pažnju.\n"Japanski E-tajp" je po mnogima najlepša Tojota ikada, a uprkos svojoj visokoj ceni prilikom pojavljivanja, pridobila je popriliččan broj obožavatelja.\n1967 Aston Martin DB6 Mk1 Shooting Brake by Radford\nJedan od samo šest na svetu, a ceo svoj vek je proveo u istoj porodici.\nFerari "250 LM" je ređi od "250 GTO" – automobila koji se redovno prodaje za desetine miliona dolara na aukcijama.\n1960 Fiat 600 Jolly & 1958 Fiat 600 Multipla\nMožda ne i najskuplji na ovogodišnjoj aukciji, ali svakako najsimpatičniji - ovi veseli italijani se prodaju u paru, a restaurirani su u surf maniru.\nNa drugoj strani ponude je najnoviji model na aukciji - McLaren P1, a pored "standardnih" 903KS iz 3.8-litarskog V8 motora i električnog motora, ovaj ekskluzivni primerak ima i završnu farbu koja je koštala 10,850 dolara.\n1906 Pungs-Finch Finch Limited Touring\nOvaj jedinstveni model koji nikada nije stigao do proizvodne trake je delo detroitskog proizvođača motora, a ujedno je i najstariji automobil na aukciji.\nIzgrađen 2013. u spomen 100-godišnjice Aston Martina, bazira se na standardnom "DB9 Volante"-u i jedini je primerak na svetu.\n1931 Bentley 4.5-litre Supercharged Two-Seater Sports\nVerovatno jedan od najpopulanrijih američkih automobila svih vremena, a ovaj primerak je posebno izgrađen za tadašnjeg Ševroletovog menadžera Bunkija Knudsena pa ima više jedinstvenih dizajnerskih detalja.\n1962 Ghia L6.4 Coupe\nMožda nije najluksuzniji i najskuplji, ali ovaj Ghia L6.4 Coupe je jedan od samo 26 ikada izgrađenih, a kada se pojavio 1962. imao je neverovatnu cenu od čak 13,500 dolara, a proizvodnja je koštala i više od toga jer se pravio u Italiji, a prodavao u Americi.\nNekada davno najbrži automobil na svetu, "XJ220" je 1992. dostizao brzinu od 342km/h, a naredne godine ga je pretekao McLaren F1.\nNakon što je oduševio publiku na Salonu automobila u Frankfurtu 2007, ušao je u ograničenu proizvodnju od samo 20 primeraka, a mnogi smatraju da je utabao put današnjem stilu Lamborginija.\nVeliki, luksuzni Mercedes kabrioleti uvek privlače najbogatije, a ovaj model se nekada smatrao za jednog od najboljih vozila na svetu. Nemci su u njega ugradili V8 motor kako bi zainteresovali američke kupce tokom 60-ih.\nPorše 959 je debitovao na Salonu automobila u Frankfurtu 1985, gde je zapanjio posetioce naprenim tehnologijama i brzinom od skoro 320km/h. Bio je najbrži serijski automobil na svetu uz opremu kojoj bi i danas mnogi pozavideli.\nOva limuzina je jedan od poslednjih Silver Ghost-ova izgrađenih pre Prvog svetskog rata, a promenilo je vlasnike među najbogatijim američkim porodicama.\nJedan od 32 Ferarija na ovogodišnjem Montereju, ovaj Dino 246 GTS je u Ameriku stigao direktno sa proizvodne trake iz fabrike u Italiji, a jedan je od ukpno 1,274 proizvedenih jedinica.\nPovezane teme: Monterej aukcija, Polovni automobili, Klasični automobili, Aukcija\nOstavite Vaš komentar Ostali komentari (2)\nUtorak, 21. 07. 2015. 23:24h\nSvaka čast za članak!!!\nUtorak, 21. 07. 2015. 14:18h\nUzivao sam citajuci ovo :)